**Hrvatska agencija za malo gospodarstvo, inovacije i investicije HAMAG-BICRO**

**PRIRUČNIK ZA OPERATIVNE POSTUPKE PROGRAMA PROVJERE INOVATIVNOG KONCEPTA**

**UPUTE ZA PRIJAVITELJE, PREPOZNATE CENTRE I EVALUATORE**



Zagreb, srpanj 2019.

**Verzija dokumenta PoC8 v.2.0**

**SADRŽAJ**

[UVOD U PRIRUČNIK 4](#_Toc4678664)

[OBJAŠNJENJE POJMOVA I KRATICA 6](#_Toc4678665)

[1. OSNOVNE KARAKTERISTIKE PROGRAMA 7](#_Toc4678666)

[1.1.Što je program Provjere inovativnog koncepta 7](#_Toc4678667)

[1.2 Što je obavezno kod PoC projekata? 8](#_Toc4678668)

[1.3. Znanstveno-tehnološka područja 10](#_Toc4678669)

[1.4. Kategorije aktivnosti koje će se financirati iz Programa 11](#_Toc4678670)

[1.5. Osnovni ciljevi Programa 12](#_Toc4678671)

[1.6. Očekivani rezultati i učinci Programa 12](#_Toc4678672)

[1.7. Financijska alokacija 14](#_Toc4678673)

[2. TKO SE MOŽE NATJECATI I KAKO 14](#_Toc4678674)

[2.1. Natjecatelji 14](#_Toc4678675)

[2.2. Tko ne može sudjelovati u Programu 15](#_Toc4678676)

[2.3. Korisnici sredstava 16](#_Toc4678677)

[2.4. Intenzitet i vrsta potpore 16](#_Toc4678678)

[2.5. Trajanje projekta 16](#_Toc4678679)

[2.6. Intelektualno vlasništvo 17](#_Toc4678680)

[2.7. Troškovi projekta 17](#_Toc4678681)

[2.7.1. Prihvatljivi troškovi 17](#_Toc4678682)

[2.7.2. Neprihvatljivi troškovi 17](#_Toc4678683)

[2.8. Opći pregled faza evaluacije projekata 18](#_Toc4678707)

[3. POSTUPAK PRIJAVLJIVANJA 19](#_Toc4678708)

[3.1. PREPOZNATI CENTRI 20](#_Toc4678709)

[Popis i kontakt podaci prepoznatih centara 20](#_Toc4678710)

[3.2. PODNOŠENJE PRIJAVE 23](#_Toc4678711)

[3.2.1. Načini ispunjavanja prijave 23](#_Toc4678712)

[Popis dokumentacije za prijavu: 24](#_Toc4678713)

[3.2.2. Proračun projekta 27](#_Toc4678714)

[3.2.2.1. Troškovi osoblja 27](#_Toc4678715)

[3.2.2.2. Troškovi vanjskih usluga i konzultanata 29](#_Toc4678716)

[3.2.2.3. Troškovi instrumenata i opreme 30](#_Toc4678717)

[3.2.2.4. Troškovi materijala i sitnog inventara 31](#_Toc4678718)

[3.2.2.5. Ostali prihvatljivi troškovi povezani s provedbom projekta, uključujući i putovanja 31](#_Toc4678719)

[3.2.3. Provedbeni plan projekta 31](#_Toc4678720)

[3.2.4. Administrativna provjera prihvatljivosti 32](#_Toc4678721)

[3.2.4.1 Kontrolna lista – Administrativne provjere prihvatljivosti 35](#_Toc4678722)

[3.2.5. Organizacija evaluacijskih odbora 36](#_Toc4678723)

[3.2.6. Provedba 'Pune evaluacije' 37](#_Toc4678724)

[3.2.7. Kriteriji Poslovno tehničko-tehnološke evaluacije 38](#_Toc4678725)

[3.2.8. Kriteriji Poslovno - financijske evaluacije 41](#_Toc4678726)

[3.3. KONAČNI REZULTAT (FAZA 2) 42](#_Toc4678727)

[PRAG PRIHVATLJIVOSTI 42](#_Toc4678728)

[4. DONOŠENJE ODLUKE O PROJEKTIMA 45](#_Toc4678729)

[4.1. Ponuda za sufinanciranje projekta 45](#_Toc4678730)

[4.2. Obavijest o ne prihvaćanju projekta za sufinanciranje 46](#_Toc4678731)

[4.2.1. Žalbeni postupak 46](#_Toc4678732)

[5. UGOVARANJE I OPĆI UVJETI 46](#_Toc4678733)

[5.1.2 Fizičke osobe 47](#_Toc4678734)

[5.2. Uvjeti koji moraju biti ispunjeni prije plaćanja 47](#_Toc4678735)

[5.3. Opći uvjeti financiranja 47](#_Toc4678736)

[5.4. Način isplate sredstava 48](#_Toc4678737)

[5.5. PRENAMJENA UGOVORENOG PRORAČUNA 49](#_Toc4678738)

[5.6. PRODULJENJE ROKA ZA ZAVRŠETAK PROJEKTA 50](#_Toc4678739)

[5.7. OGRANIČENJE ODGOVORNOSTI 51](#_Toc4678740)

[5.8. IMOVINA 51](#_Toc4678741)

[5.8.1. Definicija 51](#_Toc4678742)

[5.8.2. Popis Imovine 51](#_Toc4678743)

[5.8.3. Promjena korištenja Imovine 52](#_Toc4678744)

[5.8.4. Prodaja Imovine 52](#_Toc4678745)

[5.9. NABAVA 53](#_Toc4678746)

[6. IZVJEŠTAVANJE 53](#_Toc4678747)

[6.1. IZVJEŠTAVANJE KORISNIKA 53](#_Toc4678748)

[6.2. IZVJEŠTAVANJE PREPOZNATOG CENTRA 56](#_Toc4678749)

[6.3. NEMOGUĆNOST DOVRŠENJA PROJEKTA 57](#_Toc4678750)

[6.4. ODUSTANAK OD REALIZACIJE PROJEKTA 57](#_Toc4678751)

[7. ODSTUPANJA, POVLAČENJE I POVRAT SREDSTAVA 58](#_Toc4678752)

[8. MONITORING 60](#_Toc4678753)

[8.1. NEGATIVAN ISHOD MONITORINGA 60](#_Toc4678754)

[8.2. POZITIVAN ISHOD MONITORINGA 60](#_Toc4678755)

[8.3. Poslovno-tehnološko mišljenje nakon završetka projekta 60](#_Toc4678756)

[9. POVJERLJIVOST PODATAKA I PROMOCIJA 61](#_Toc4678757)

[10. ŠTO NAKON POTVRĐENE PROVJERE INOVATIVNOG KONCEPTA? 63](#_Toc4678758)

Privitak: Tablica 1. Praćenje pokazatelja PoC8

# UVOD U PRIRUČNIK

Ovaj je priručnik namijenjen svim dionicima u **Programu dodjele državnih potpora za provjeru inovativnog koncepta** – PoC – engl. Proof of Concept (dalje u tekstu: Program), i to natjecateljima, korisnicima, evaluatorima i prepoznatim centrima.

Ovaj priručnik stupa na snagu od objavljenog **osmog poziva** za zaprimanje projekata za financiranje iz Programa provjere inovativnog koncepta **(PoC8**) i primjenjuje se samo za natjecatelje i korisnike koji se uključuju u Program nakon objave javnog poziva za PoC8.

Svrha ovog priručnika je upoznati sve dionike s ciljevima i pravilima Programa te načinom rada Hrvatske agencije za malo gospodarstvo, inovacije i investicije, dalje u tekstu: HAMAG-BICRO. Također se žele jasno prikazati postupci prilikom prijave i evaluacije te dati upute za postupak financiranja kao i za cjelokupno sudjelovanje u Programu. Priručnik sadrži sve pojedinosti vezano uz sljedeće:

* Osnovne karakteristike Programa
* Prijava, evaluacija i odabir projekata
* Postupak ugovaranja i financiranja
* Postupak izvještavanja i praćenja
* Opći uvjeti Programa

Ovaj priručnik donesen je u skladu s međunarodnim pravilima i postupcima prilikom dodjele financijskih sredstava razvojnim i tehnologijskim projektima Europske zajednice. Postupanje HAMAG-BICRO-a, kao provoditelja programa u ime Ministarstvom gospodarstva, poduzetništva i obrta Republike Hrvatske (dalje u tekstu: Ministarstvo), temelji se na sljedećim načelima:

* **Kvaliteta** – Projekti kojima se dodjeljuju financijska sredstva trebaju demonstrirati visoku kvalitetu u kontekstu ciljeva Programa, kriterija za evaluaciju.
* **Transparentnost** – Postupci prilikom prijave u Program, postupak odabira pristiglih prijedloga i tijek donošenja odluke o financiranju projekata jasno su definirani u ovom priručniku. Svim predlagateljima projekata osigurat će se adekvatno obrazloženje odluke HAMAG-BICRO-a i prepoznatog centra o prihvaćanju ili odbacivanju projekta. Podaci o dodijeli novčanih sredstava određenom projektu su javni.
* **Nepristranost** – Sve prijave imaju jednak tretman i ocjenjuju se nepristrano, prema kvaliteti, propisanim uvjetima Programa i kriterijima za evaluaciju.
* **Zašita podataka** – Svi prijedlozi, podaci i prateći dokumenti tretiraju se u povjerenju te se s članovima Evaluacijskog odbora potpisuju ugovori koji sadrže klauzulu o tajnosti čuvanja podataka.
* **Efikasnost** – Postupak od prijave projekta do donošenja odluke o financiranju nastoji se obaviti u što kraćem vremenskom periodu i ovisi o broju prijava. HAMAG-BICRO je dužan osigurati prikladno korištenje proračunskih sredstava i poštivanje pravnih okvira prema kojima se Program provodi.

HAMAG\_BICRO Program provodi u suradnji s Ministarstvom gospodarstva, poduzetništva i obrta Republike Hrvatske.

# OBJAŠNJENJE POJMOVA I KRATICA

U svrhu jasnoće primjene i tumačenja ovog Priručnika, slijedeći termini i kratice imaju značenje kako slijedi:

|  |  |
| --- | --- |
| **Program** | Program dodjele državnih potpora zaprovjeru inovativnog koncepta, engl. Proof of Concept, skraćen PoC. |
| **Javni poziv** | Obavijest potencijalnim natjecateljima za uključivanje u Program. Objavljivanje javnog poziva od strane HAMAG-BICRO-a ostvaruje se javnom objavom na mrežnim stranicama Ministarstva, agencije i u ostalim javnim medijima. |
| **Priručnik za operativne postupke** | Označava dokument koji donosi HAMAG-BICRO, a kojim se razrađuju postupci i aktivnosti od objave javnog poziva, prijave, evaluacije, odlučivanja i financiranja do praćenja projekta i nadzora nad korištenjem odobrenih sredstava. |
| **Prepoznati centar (PC)** | Partner na provedbi Programa koji natjecateljima pruža podršku kroz cijeli postupak prijavljivanja i implementacije projekta. |
| **Natjecatelj i Korisnik** | Subjekti: fizičke osobe, mikro, malo i srednje gospodarstvo – PoC |
| **Prijava** | Dokument kojim se natjecatelji kandidiraju za potporu u okviru programa PoC. Natjecatelj elektronski popunjava obrazac te odabire Prepoznati centar. Dokumentarno obuhvaća obrazac prijave i priloge koje natjecatelj elektronski prilaže i dostavlja Prepoznatom centru i HAMAG-BICRO-u na evaluaciju. |
| **Administrativna provjera Prijava** | Označava postupak provjere cjelovitosti i ispravnosti prijava od strane PC, temeljem definiranih kriterija. |
| **Evaluacija Prijave** | Označava postupak evoluiranja Prijave natjecatelja zaprimljene kroz Sustav u HAMAG-BICRO. Evaluacija se odvija u dvije faze: Poslovna tehničko-tehnološka evaluacija (PTTE) i Poslovno financijska evaluacija (PFE) temeljem definiranih kriterija za odabir. |
| **PTTE** | Poslovno tehničko-tehnološka evaluacija, obavlja angažirani tim neovisnih stručnjaka ovisno o područjima ekspertize potrebnim za procjenu prijava. Odabiru se iz HAMAG-BICRO baze konzultanata. |
| **PFE** | Poslovno financijska evaluacija, radi se unutar kuće HAMAG-BICRO, radi je poslovno financijski evaluator. |
| **Proračun projekta** | Proračun projekta sadrži planirane iznose i izvore financiranja za svaki od planiranih troškova projekta koji su raspoređeni na pet osnovnih kategorija i sastavni je dio prijave. Natjecatelj prilikom ispunjavanja prijave projekta specificira troškove koji će nastati na projektu prema troškovnim kategorijama koje su naznačene u tablici proračuna. Natjecatelji ga ispunjavaju u elektronskom obliku u excell tablici i prilažu uz Prijavu, a ukoliko Projekt bude odobren za sufinanciranje sredstvima Programa proračun će biti sastavni dio POC ugovora o sufinanciranju |
| **Provedbeni plan** | Definira vremenski provedbu projektnih aktivnosti, a za pojedinu fazu projekta okvirno određuje iznos potrebnih troškova i sastavni je dio prijave. Natjecatelji ga ispunjavaju u elektronskom obliku u excell tablici i prilažu uz Prijavu, a ukoliko Projekt bude odobren za sufinanciranje sredstvima Programa; provedbeni plan će biti sastavni dio POC ugovora o sufinanciranju. |
| **Ministarstvo gospodarstva, poduzetništva i obrta Republike Hrvatske** | MGPO |
| **Hrvatska agencija za malo gospodarstvo, inovacije i investicije (HAMAG-BICRO)** | HAMAG-BICRO ili HB |

# 1. OSNOVNE KARAKTERISTIKE PROGRAMA

## 1.1.Što je Program dodjele državnih potpora za provjeru inovativnog koncepta

Prepoznajući potrebu za podršku inovacijama od najranijih faza, pokrenut je Program **dodjele** državnih potpora za provjeru inovativnog koncepta kako bi se osigurao **pred-komercijalni kapital za tehničku i komercijalnu provjeru inovativnog koncepta.**

Provjera inovativnog koncepta **potrebna je kako bi se pružili dokazi da su novi proces ili tehnologija ostvarivi i da potencijalno mogu imati komercijalnu primjenu.** Za nova poduzeća koja traže ulagače, **uspješna provjera inovativnog koncepta će dati potencijalnim ulagačima sigurnost da je prototip ili proces daljnjeg razvoja tehnički izvediv,** na taj način pomažući poduzeću u privlačenju klijenata i ulagača. Ova komponenta će omogućiti provođenje sveobuhvatne komercijalne i tehničke verifikacije i validacije rezultata istraživanja s komercijalnim potencijalom, što se radi kako bi se smanjili tehnički i komercijalni rizici, identificirala najprikladnija strategija komercijalizacije i zaštitio izum.

Program PoC je jedna od najranijih faza u kojoj se tek potvrđuje ispravnost koncepta tehnološkog rješenja te **projekti koji sadrže aktivnosti razvoja proizvoda i komercijalizacije neće biti financirani iz Programa dodjele državnih potpora za provjeru inovativnog koncepta.**

**Shema pozicioniranosti Programa PoC:**

**PoC**

Tehnološki razvoj i

priprema za komercijalizaciju

12 mjeseci

1. Izrada prototipa
2. Demonstracija tehničke izvedivosti
3. Prijava i zaštita IV
4. Analiza tržišta i/ili izrada studije isplativosti
5. Izrada koncepta i strategije za razvoj ili komercijalizaciju proizvoda (studija ili plan za komercijalizaciju)

**Izlazak na tržište**

**Pred-komercijalna faza**

**Istraživanje**

Projekti koji su PoC dolaze nakon preliminarnog istraživanja, a prije razvoja i izlaska na tržište i nalaze se u pred-komercijalnoj fazi.

## 1.2 Što je obavezno kod PoC projekata?

|  |
| --- |
| * Projekt mora biti postavljen tako da mu je u fokusu PoC tj. provjera ili dokazivanje inovativnog koncepta ili ideje za koju se ne zna i nema dokaza da li uopće funkcionira. Programom se financiraju projekti s aktivnostima koje odgovaraju razini tehnološke spremnosti TRL 3-4[[1]](#footnote-1). |
| * Projekt mora imati tehnološki rizik, tj. ne zna se da li se ideja/predloženo rješenje može izraditi i kao takvo funkcionirati, tek će se kroz PoC dobiti taj odgovor. |
| * Prihvatljivi su i negativan i pozitivan ishod potvrđivanja PoC-a |
|  |
| RAZLIKA IZMEĐU PoC-a I PROJEKATA KOJI SU RAZVOJ |
| * Kod projekata koji nemaju tehnološki rizik evidentno je da predložena tehnologija već funkcionira i nema se što dokazivati kroz PoC tj. faza demonstracija koncepta je već odrađena ili je evidentno iz stanja tehnike da je koncept izvediv. |
| * Projektima koji su razvoj potrebna su sredstva za razvoj proizvoda ili usluge, a ne za dokazivanje kroz PoC. |

|  |  |
| --- | --- |
| PRIMJER RAZLIKE | |
| PoC | **Razvoj** |
| 1.)  Nakon preliminarnog istraživanja poduzeće pretpostavlja da je moguće proizvesti juhu koja će se skuhati pri temperaturi od 20 oC ako se pomiješaju određeni omjeri sastojaka juhe s vodom.  PoC financira provjeru te pretpostavke i jednako je prihvatljiv odgovor 'To nije moguće' kao i odgovor 'Ideja je izvediva, kombinacija sastojaka A, X, Y i Z omogućava pripravu juhe na 20 oC.' | Ako poduzeće ili znanstvenik znaju da je moguće skuhati juhu pri temperaturi od 20 oC i žele identificirati optimalnu kombinaciju sastojaka X, Y i Z bilo radi ostvarivanja najboljeg okusa, cijene ili razvoja proizvodnog procesa – **tada to nije PoC već razvoj i takav projekt nije prihvatljiv za financiranje iz programa PoC.** |
| 2.)  Poduzeće pretpostavlja da je moguće izgraditi sustav senzora i na dobivenim podacima koristiti hibridnu metodu strojnog učenja kako bi se prepoznale manje oscilacije u rotacijskim strojevima koje preliminarno ukazuju na potrebu pro aktivnog održavanja prije nego je nastupilo veće oštećenje a stroj postao neuporabljiv (npr. generator ili turbina).  Postoji veliki rizik da podaci sa senzora neće biti dovoljne kvalitete, ili da neće biti identificirana adekvatna metoda neuronske mreže za računalno učenje. Takav projekt predstavlja PoC | Ukoliko bi poduzeće htjelo koristiti postojeći komercijalni sustav senzora za detekciju koja je utemeljena na promjeni tehnoloških parametara koji su poznati (npr. temperatura, vibracije), tada to ne bi bio PoC već razvoj. |
| 3.)  Prijavitelj temeljem preliminarnih istraživanja zaključuje da postoji mogućnost tretiranja površine vode RF plazma izbojem sa svrhom povećanja površinske napetosti vode. Stanje tehnike pokazuje da takav prototip nije izrađen a ne postoje dokazi da se netko bavio konceptom te postoji rizik vezan uz dizajn komore, broj potrebnih elektroda i korišteni plin pri generiranju plazme. Takav projekt predstavlja PoC. | Kada bi poduzeće htjelo povećati površinsku napetost vode u svom prototipu putem hlađenja ili aditivima, radilo bi se o razvojnom projektu koji nema tehnološki rizik. |
| 4.)  Fizička osoba, izumitelj, smatra da je korištenjem statističkih metoda moguće identificirati odgovarajuću frakciju moždanih valova koja je korelirana s pomisli na odgovarajući četveroznamenkasti broj, te misli da bi se ova metoda mogla koristiti u dvofaktorskoj autentičniji kod prijave na računalne sustave. Takav projekt predstavlja PoC. | Ukoliko bi izumitelj htio isprogramirati dvofaktorsku autentikaciju koja koristi otisak prsta i biometrijske značajke zjenice oka, za koje postoje odgovarajuća API sučelja koja je potrebno integrirati u konačni proizvod, to ne bi bio PoC projekt. |

## 1.3. Znanstveno-tehnološka područja

Prijedlozi projekata svrstavaju se u sljedeća znanstveno-tehnološka područja:

1.1 Matematika

1.2 Računalne i informacijske znanosti

1.3 Fizika

1.4 Kemija

1.5 Geologija i srodne znanosti o okolišu

1.6 Biologija

1.7 Ostale prirodne i interdisiplinarne znanosti

2.1 Građevinarstvo

2.2 Računarstvo, elektronika i elektrotehnika

2.3 Strojarstvo

2.4 Kemijsko inženjerstvo

2.5 Inženjerstvo materijala

2.6 Medicinski inženjering

2.7 Inženjerstvo okoliša

2.8 Biotehnologija okoliša

2.9 Industrijska biotehnologija

2.10 Nanotehnologija

2.11 Ostala tehnika i tehnologija i interdisciplinarne tehničke znanosti

3.1 Temeljne medicinske znanosti

3.2 Kliničke medicinske znanosti

3.3 Zdravlje i znanost o zdravlju

3.4 Medicinska biotehnologija

3.5 Ostale medicinske znanosti

4.1 Poljoprivreda, šumarstvo i ribarstvo

4.2 Veterina i znanost o mljekarstvu

4.3 Veterinarske znanosti

4.4 Poljoprivredna biotehnologija

4.5 Ostale poljoprivredne znanosti

5.1 Ekonomija i poslovanje

5.2 Ostale društvene znanosti

Dodatno, s obzirom da je Program PoC relevantan za provedbu Strategije pametne specijalizacije RH 2016.-2020. (S3)[[2]](#footnote-2), prijavitelji će biti zamoljeni da u svrhu tematskog praćenja Programa u odnosu na S3 svrstaju svoj projekt u jedno od pet tematskih prioritetnih područja te pripadajuće horizontalne teme ukoliko je moguće (pripadnost tematskom prioritetnom području i horizontalnoj temi ne utječe na postupak odabira projekata).

**S3 Tematska prioritetna područja:**

1. Zdravlje i kvaliteta života
2. Energija i održivi okoliš
3. Promet i mobilnost
4. Sigurnost
5. Hrana i bio ekonomija

**S3 Horizontalne teme:**

1. **Ključne razvojne tehnologije (KET)[[3]](#footnote-3)**
2. **Informacijske i komunikacijske tehnologije (ICT)**

## 1.4. Kategorije aktivnosti koje će se financirati iz Programa

Projekti koji će se financirati iz Programa moraju spadati, minimalno, u jednu od prve dvije kategorije s time da se kod tih kategorija naglasak stavlja na izradu u laboratorijskom okruženju:

1. **Izrada prototipa**
2. **Demonstracija tehničke izvedivosti**
3. **Provjera i zaštita intelektualnog vlasništva**

Uz ove tri osnovne aktivnosti, sredstva se mogu iskoristiti i za **dodatne prihvatljive projektne aktivnosti**:

1. Analiza tržišta ili izrada studije isplativosti (engl. feasibility study)
2. Izrada koncepta i strategije za razvoj ili komercijalizaciju proizvoda (studija ili plan za komercijalizaciju)

Dodatne prihvatljive aktivnosti **ne smiju prelaziti 10 % ukupnog iznosa koji se dodjeljuje iz Programa PoC.**

**Aktivnosti koje se neće sufinancirati Programom su sve aktivnosti koje se odnose na razvoj proizvoda i komercijalizaciju.**

**Projekti koji prijavljuju samo provjeru i zaštitu intelektualnog vlasništva bez ostalih aktivnosti neće biti prihvatljivi za financiranje.**

**Djelatnosti koje su neprihvatljive za financiranje su:**

1. Trgovina divljači i proizvodima divljih životinja zabranjena konvencijom CITES,
2. Oslobađanje genetski izmijenjenih organizama u prirodni okoliš
3. Proizvodnja, distribucija i prodaja zabranjenih pesticida i herbicida,
4. Okružujuće mreže i mreže potegačice u morskom okolišu,
5. Proizvodnja, rukovanje i zbrinjavanje radioaktivnih proizvoda,
6. Skladištenje opasnog otpada, obrada i odlaganje otpada,
7. Proizvodnja opreme i uređaja koji sadrže CFC (klorofluorougljike) i halon i druge tvari regulirane Montrealskim protokolom,
8. Proizvodnja električne opreme koja sadrži poliklorinat bifenil (PCB) više od 0,005% po težini,
9. Proizvodnja proizvoda koji sadrže azbest,
10. Duhan, neprerađeni ili prerađeni,
11. Strojevi za preradu duhana

## 1.5. Osnovni ciljevi Programa

* Omogućiti poduzetnicima financiranje pretkomercijlanih aktivnosti u početnoj fazi razvoja novih proizvoda, usluga i tehnoloških procesa kako bi se pomogao i usmjerio daljnji razvoj i smanjio rizik investicije u kasnijoj fazi razvoja i komercijalizacije.
* Povećanje broja inovativnih proizvoda, usluga i tehnoloških procesa
* Smanjiti vrijeme i rizike od faze preliminarnog istraživanja inovacije do razvoja i komercijalizacije
* omogućiti stvaranje novih na znanju utemeljenih poduzeća s potencijalom i sposobnosti za rast i razvoj

## 1.6. Očekivani rezultati i učinci Programa

**Neposredni rezultati (output):**

* Izrađen prototip s naglaskom na izradu u laboratorijskom okruženju
* Demonstrirana tehnička izvedivost
* Izvršena provjera i/ili pokrenut postupak zaštite IV
* Izrađena analiza tržišta
* Izrađena studija isplativosti
* Izrađen koncept i/ili strategija za razvoj ili komercijalizaciju proizvoda

**Ishodi Programa (Outcome):**


* Kreiranje zalihe kvalitetnih inovativnih projekata s visokom razinom spremnosti za daljnji razvoj tehnologije i komercijalizaciju
* Jačanje kapaciteta i sposobnosti privatnog sektora za razvoj inovacija
* Više inovacija na tržištu

**Učinci (Impact)**

* Povećanje konkurentnosti malih i srednjih poduzeća
* Rast i razvoj na znanju utemeljenih poduzeća

Program treba pomoći u razvoju projekta do iduće faze u postupku pred-komercijalizacije, stoga je osmišljen za pružanje podrške samo projektima s jasno definiranim očekivanim rezultatima. Čak i kad se rezultat čini negativnim, na primjer izvještaj o pretrazi intelektualnog vlasništva ukazuje na postojanje snažnog prava intelektualnog vlasništva i/ili visoku vjerojatnost da novi projekt nije u skladu s postojećim proizvodima, ovo je jasan i koristan rezultat. Ovakav rezultat opravdava korištenje bespovratnih sredstava. Također je tijekom izvještavanja potrebno predložiti daljnje akcije. Predložena akcija može biti između ostalog „prekinuti daljnje aktivnosti“ ili „osnovati poduzeće“ ili „potražiti partnera za licenciranje“ ili „istražiti pravni okvir“. Ukoliko je moguće, za daljnje akcije potrebno je identificirati i izvore financiranja.

Osnovni ciljevi te očekivani rezultati ishodi i učinci programa povezani su Programskom logikom koja predstavlja logički okvir programa PoC[[4]](#footnote-4):



Slika 1. Programska logika programa PoC

Detaljniji pregled pokazatelja za praćenje ostvarenja elemenata Programske logike te vremenskog tijeka prikupljanja podataka sukladno Programskoj logici programa PoC naveden je u Obrascu PoC8 Praćenje pokazatelja koji sadrži i upitnik za prijavitelje i korisnike. Podatke za praćenje uspješnosti projekta i programa prikuplja Sektor za bespovratne potpore IRI u suradnji sa Službom za podršku inovacijskom sustavu u HAMAG BICRO.

Podaci se prikupljaju isključivo u svrhu evaluacije učinaka PoC programa.

## 1.7. Financijska alokacija

Za dodjelu bespovratnih sredstava temeljem ovog javnog poziva planirano je **21.968.750,00** HRK ~~okviru proračunske aktivnosti tehnologijskog razvoja~~ u Državnom proračunu Republike Hrvatske u razdjelu Ministarstva gospodarstva, poduzetništva i obrta, na Proračunskoj aktivnosti A817090 Poticanje istraživanja, razvoja i inovacija.

# 2. TKO SE MOŽE NATJECATI I KAKO

## 2.1. Natjecatelji

**Subjekti malog gospodarstva :**

a) **Fizičke osobe** koje imaju ozbiljnu namjeru osnovati trgovačko društvo i koje nisu vlasnici više od 50% udjela u poduzećima koja imaju status velikog poduzetnika koji se bavi istom djelatnosti kao i PoC natjecatelj ;

b) **Poduzetnici (trgovačka društva)** koji spadaju u jednu od tri kategorije:

|  |  |  |  |  |  |
| --- | --- | --- | --- | --- | --- |
| Kategorija poduzetnika | Broj radnika | Promet/  Poslovni prihod | ili | | Ukupna aktiva |
| **Srednji poduzetnici** | < 250 | ≤ € 50 milion | | ≤ € 43 milion | |
| **Mali poduzetnici** | < 50 | ≤ € 10 milion | | ≤ € 10 milion | |
| **Mikro poduzetnici** | < 10 | ≤ € 2 milion | | ≤ € 2 milion | |
|  |  |  |  |  |  |

* **koji su zakonski registrirani u RH**, što je moguće dokazati uvidom u sudski registar poslovnih subjekata;
* **koji nemaju dugova po osnovi javnih davanja** odnosno koji posluju u skladu s pravilima nadležne porezne uprave što će dokazati „Potvrdom nadležne Porezne uprave o nepostojanju duga prema državi“
* **koji posluju pozitivno s registriranom dobiti i plaćenim porezom na dobit**, što se utvrđuje iz GFI-POD-a za zadnju poslovnu godinu (2018. godinu); **ali i svim poduzetnicima koji su u kratkoročnim poteškoćama glede poslovanja, ali čiji gubitak nije viši od iznosa Kapitala i rezervi.**

## ***2.2. Tko ne može sudjelovati u Programu***

**Potencijalni natjecatelji ne mogu sudjelovati u javnom pozivu niti im se mogu dodijeliti sredstva ukoliko:**

* nemaju poslovnu jedinicu ili podružnicu u Republici Hrvatskoj u trenutku ugovaranja;
* su za iste aktivnosti već odobrena sredstva iz drugih izvora;
* su u predstečajnom, stečajnom, likvidacijskom postupku, obustavili su redovnu poslovnu aktivnost ili sl.
* ukoliko imaju partnerske i/ili povezane subjekte koji su u predstečajnom, stečajnom, likvidacijskom postupku
* nisu ispunili obveze u svezi plaćanja poreznih davanja u skladu sa važećim zakonima Republike Hrvatske
* ukoliko imaju partnerske i/ili povezane subjekte koji nisu ispunili obveze u svezi plaćanja poreznih davanja u skladu s važećim zakonima Republike Hrvatske
* nema podmirene sve obveze prema svojim zaposlenima po bilo kojoj osnovi;
* se vodi kazneni postupak protiv potencijalnog natjecatelja, protiv neke od osoba koje vode poslove potencijalnog natjecatelja ili kojima je povjereno obavljanje poslova iz područja ostvarivanja projekta, ili protiv druge osobe koja je po prosudbi HAMAG-BICRO-a važna za ostvarivanje projekta, ili ako je neka od spomenutih osoba pravomoćno osuđena zbog počinjenog kaznenog djela a još nije izdržala kaznu zatvora na koju je osuđena, odnosno ako potencijalni natjecatelj još nije platio novčanu kaznu na koju je osuđen
* koji nisu regulirali povrat sredstava prema HAMAG-BICRO-u i/ili Ministarstvu gospodarstva, poduzetništva i obrta RH
* koji se nalaze u postupku povrata državne potpore ili potpore male vrijednosti.
* Ne zadovoljavaju ostale propisane kriterije Programa iz ovog priručnika.
* Ukoliko u bilo kojoj fazi postupka dodjele potpore HAMAG-BICRO utvrdi da Natjecatelj nije prihvatljiv kao Korisnik, navedeni će Natjecatelj biti isključen iz daljnjeg postupka
* Obrti, udruge, ustanove, javna i državna poduzeća
* Te ostalim uvjetima sukladno članku 7. Programa dodjele državnih potpora za provjerue inovativnog koncepta, koji ovdje nisu navedeni

## 2.3. Korisnici sredstava

Korisnici (pravne osobe) kojima se dodjeljuju sredstva u okviru ovog Programa jednaki su kao i Natjecatelji. Natjecatelj stječe status Korisnika potpisom Ugovora o financiranju.

## 2.4. Intenzitet i vrsta potpore

Programom se sufinanciraju prihvatljive projektne aktivnosti bespovratnim sredstvima od **min 100.000,00 HRK do max. 500.000 HRK u trajanju do 12 mjeseci**. Ukupna vrijednost projekta uvećava se za iznos vlastitog sufinanciranja na koje nema max ograničenja.

1. **Mikro i mala poduzeća** 🡪 Program financira **do 70 % prihvatljivih troškova** nastalih u okviru provedbe navedenih prihvatljivih aktivnosti. Natjecatelj se obvezuje osigurati najmanje 30 % vlastitih izvora sredstava. Izvore vlastitih sredstava dokazuje izjavom o sufinanciranju uz materijalnu i krivičnu odgovornost i prilaže zadužnicu.
2. **Srednja poduzeća** 🡪 Program financira **do 60 % prihvatljivih troškova** nastalih u okviru provedbe navedenih prihvatljivih aktivnosti. Natjecatelj se obvezuje osigurati najmanje 40 % vlastitih izvora sredstava. Izvore vlastitih sredstava dokazuje izjavom o sufinanciranju uz materijalnu i krivičnu odgovornost i prilaže zadužnicu.

## 2.5. Trajanje projekta

Sufinanciranje u Programu može trajati **do 12 mjeseci**, što znači da projekti trebaju biti postavljeni na način da je predviđene projektne aktivnosti moguće realizirati u roku od 12 mjeseci.

## 2.6. Intelektualno vlasništvo

Sve osobe koje rade na projektu trebaju imati regulirano pitanje materijalnih prava nad intelektualnim vlasništvom koje nastane kao rezultat rada zaposlenika na projektu s time da većinsko pravo nad IV koje nastane pripada Natjecatelju odnosno Korisniku potpore.

## 2.7. Troškovi projekta

Iz Programa će se financirati samo **prihvatljivi troškovi** projekta nastali **nakon datuma početka projekta koji se definira Ponudom o sufinanciranju i Ugovorom.**

### Prihvatljivi troškovi

* Troškovi osoblja (bruto 2) uključujući i plaće novozaposlenih osoba koje se angažiraju isključivo za rad na prijavljenom projektu;
* Trošak prijevoza zaposlenika na projektu u sklopu plaće ukoliko je i prije predaje prijave projekta bio financiran od strane poslodavca.
* Troškovi materijala i sitnog inventara za potrebe projekta;
* Troškovi vanjskih usluga i konzultanata (troškovi procjene tržišnog potencijala, provjere i zaštite intelektualnog vlasništva, izrade studije ili plana za komercijalizaciju, podugovaranje);
* Amortizacija opreme koja je bitna za realizaciju projekta bilo da se radi o postojećoj ili opremi nabavljenoj iz projekta do max 50% ukupnih opravdanih troškova projekta koja se dodjeljuju iz Programa ne računajući vlastita sredstva korisnika;
* Ostali opravdani troškovi povezani s provedbom projekta, uključujući i putovanja koja su usko povezana s provedbom projekta (max 50.000 kn);
* Porez na dodanu vrijednost (PDV) samo ukoliko subjekt iz bilo kojeg razloga ne može zatražiti povrat PDV-a.

### 2.7.2. Neprihvatljivi troškovi

1. Režijski troškovi
2. Neizravni troškovi;
3. Troškovi carine, špedicije i pripadajućih taksi;
4. Porez na dodatnu vrijednost (PDV), samo ukoliko subjekt iz bilo kojeg razloga može zatražiti povrat PDV-a;
5. Kupnja ~~rabljene~~ opreme;
6. Bilo kakve isplate dobiti uključujući dividende;
7. Rezerviranja za buduće moguće gubitke ili troškove;
8. Troškovi vezani uz bilo koju vrstu kamata;
9. Naknade za bilo kakva potraživanja;
10. Bilo koji troškovi vezani uz tzv. „in-kind“, vrijednost u naturi (npr. u nekoj stavci proračuna natjecatelj kao svoj doprinos projektu nudi neku opremu ili rad svog stručnjaka)
11. Kupnja zemljišta i nekretnine;
12. Izgradnja objekta i infrastrukture;
13. Troškovi najma poslovnog prostora;
14. Kupnja ili nabava motornog vozila;
15. Svi troškovi koji su nastali prije datuma početka projekta pa makar bili direktno vezani za projekt;
16. Troškovi koji se već financiraju putem programa EU ili drugih nacionalnih i internacionalnih programa;
17. Troškovi koji se odnose na razvoj i komercijalizaciju
18. Troškovi sudjelovanja i putovanja na sajmove i konferencije
19. Troškovi oglašavanja, prodaje i/ili distribucije proizvoda ili usluga;
20. Nespecifične konzultantske usluge;
21. Dodaci na plaću

## Opći pregled faza evaluacije projekata

FAZA 1.

|  |  |  |
| --- | --- | --- |
| **RADI PREPOZNATI CENTAR**  **PRIJAVA**  - **Administrativna provjera prihvatljivosti:**   1. Ispravnost obrasca prijave 2. Status natjecatelja, Skupna izjava 3. Status gubitka 4. Dug po osnovi javnih davanja 5. Proračun projekta i analitika troškova 6. Provedbeni plan 7. Ponude 8. Životopisi projektnog tima 9. SOL2 ili BON2 10. Nedospjele i neriješene dospjele obveze 11. Obrazac za praćenje pokazatelja 12. Video ili PowerPoint prezentacija | RADI HAMAG-BICRO  PRIJAVA  - Puna evaluacija   1. Poslovno tehničko-tehnološka 2. Procjena stupnja inovativnosti i tehnološki rizik 3. Procjena tržišnog potencijala 4. Procjena kvalitete projekta 5. Usklađenost proračuna (troškova) i aktivnosti 6. Poslovno financijska 7. Gubitak i bonitet 8. Proračunska usklađenost i prihvatljivost troškova | |
| FAZA 2. Konačan rezultat evaluacije  **RADI HAMAG-BICRO**   1. Obrada rezultata i rangiranje 3*.* Provjera proračuna 2. Odluka o financiranju 4. Ugovaranje | |

# 3. POSTUPAK PRIJAVLJIVANJA

Nakon što je ~~HAMAG-BICRO~~ Ministarstvo gospodarstva, poduzetništva i obrta objavilo ~~Javni poziv za sufinanciranje inicijalne faze inovativnih projekata kroz Program provjere inovativnog koncepta~~ Javni poziv za dostavu projektnih prijava za sufinanciranje istraživačko-razvojnih projekata za poduzetnike kroz Program dodjele državnih potpora za provjeru inovativnog koncepta - PoC8, započinje proces prijavljivanja.

Prijava se podnosi na način, da se zajedno sa dokumentacijom , (kako je navedeno u popisu dokumentacije), pošalje elektronskom poštome-mail , izabranom prepoznatom centru.

## 3.1. PREPOZNATI CENTRI

Prepoznati centri su partneri u provođenju Programa preko kojih se projekti prijavljuju. Prepoznati centri su podrška natjecateljima tijekom cijelog procesa prijavljivanja i implementacije projekta. Korisnik sam odabire s kojim Prepoznatim centrom želi surađivati.

### Popis i kontakt podaci prepoznatih centara

HAMAG-BICRO ima sklopljen Sporazum o međusobnim pravima i obvezama vezano uz provedbu Programa s **jedanaest Prepoznatih centara,** koji se navode ispod kako bi se natjecateljima omogućio što lakši, kraći i jednostavniji put od prijavljivanja do realizacije projekata.

|  |  |  |
| --- | --- | --- |
| unizgLogo1_1 | Sveučilište u Zagrebu  Centar za istraživanje, razvoj i transfer tehnologije  (1) | Kontakt osoba: Anita Pivac  Trg Republike Hrvatske 14, 10000 Zagreb Centar za istraživanje, razvoj i transfer tehnologije\*  (Centar se nalazi na lokaciji Zvonimirova 8)  T: (01) 4698 127 ~~164~~  E: apivac@unizg.hr; http://cirtt.unizg.hr/ |
|  | Tehnološki park Varaždin d.o.o.  (3) | Kontakt osoba: Karlo Kukec, Nina Cerovec  Zagrebačka 89, 42000 Varaždin  T:: 042 500 051, F: 042 500 052  E: karlo.kukec@techpark.hr ; [nina.cerovec@techpark.hr](mailto:nina.cerovec@techpark.hr) ;  [www.tp-vz.hr](http://www.tp-vz.hr) |
| \\Server\razmjena\PREBAČENO NA NOVI SPP\KNJIGA STANDARDA STeP\STePRi - novi logotip i vizualni identitet\Step sivi poz.jpg | STEP RI Znanstveno-tehnologijski park Sveučilišta u Rijeci d.o.o.  (2) | Kontakt osoba: mr. sc. Neven Tamarut  Radmile Matejčić 10, 51000 Rijeka  T: 051 265 963    F: 051 265 999  E: [step-ri@uniri.hr](mailto:step-ri@uniri.hr) ; [www.step.uniri.hr](http://www.step.uniri.hr) |
|  | Tehnološko-inovacijski Centar Međimurje d.o.o. (TICM)  (4) | Kontakt osoba: Ivan Plačko  Bana Josipa Jelačića 22, 40000 Čakovec  T: 040 395 542, F: 099 212 0581  E: [ivan.placko@ticm.hr](mailto:ivan.placko@ticm.hr%20)  ; [www.ticm.hr](http://www.ticm.hr) |
|  | TERA Tehnopolis d.o.o.  (5) | Kontakt osoba:, Gertruda Nikolašević [gnikolasevic@tera.hr](mailto:gnikolasevic@tera.hr), Ana Nikšić  Trg Ljudevita Gaja 6, 31000 Osijek  T: 031 25 1000, F: 031 25 1005  E: [ured@tera.hr](mailto:ured@tera.hr) ; [www.tera.hr](http://www.tera.hr) |
|  | Sveučilište u Splitu  Ured za transfer tehnologije  (6) | Kontakt osoba: Boško Ljubenkov  Centar za znanstveno-tehnologijski razvitak  Ured za projekte i transfer tehnologije  Poljička cesta 35,, 21 000 Split  (Ured se nalazi u Sveučilišnoj knjižnici, R. Boškovića 31, Split)  T: 021 566 882 M: 091 44 33 920,  E: [poc@utt.unist.hr](mailto:poc@utt.unist.hr), [www.utt.unist.hr](http://www.utt.unist.hr) , |
|  | Zagrebački inovacijski centar d.o.o. (bivša Razvojna agencija Zagreb d.o.o.)  (8) | Kontakt osoba: Aleksandar Grozdanić  Plavi ured, Vodnikova 12  T: 01/3667 149, 099 366 7149  E: [aleksandar.grozdanic@plaviured.hr](mailto:aleksandar.grozdanic@plaviured.hr), [www.plaviured.hr](http://www.plaviured.hr) |
|  | Ustanova Centar za istraživanje materijala Istarske županije | Kontakt osoba: dir. Daglas Koraca, PoC : Andrea Vareško  Ustanova Centar za istraživanje materijala  Istarske županije – METRIS  (METRIS se nalazi na lokaciji Zagrebačka 30, Pula)  T: +385 (0)52 388 110  E: [uprava@centarmetris.hr](mailto:uprava@centarmetris.hr)  [www.centarmetris.hr](http://www.centarmetris.hr) |
|  | Ustanova za razvoj kompetencija, inovacija i specijalizacije Zadarske Županije Inovacija  (10) | Kontakt osoba: ~~Katarina Colić~~ Vedrana Kverić, Jelena Grancarić-Milin  Trg tri bunara 5, 23000 Zadar T:, 023 251 163 ~~169~~  E:[vedrana.kveric@inovacija-zadar.hr](mailto:katarina.colic@inovacija-zadar.hr) , [jelena.grancaric-milin@inovacija-zadar.hr](mailto:jelena.grancaric-milin@inovacija-zadar.hr)  [~~katarina.colic@inovacija-zadar.hr~~](mailto:katarina.colic@inovacija-zadar.hr) |
| C:\Users\iculjak\AppData\Local\Temp\ARCA2D4\IRB-logo.jpg | Institut Ruđer Bošković  (11) | Kontakt osoba: Radoslav Ostermann  Bijenička cesta 54, Zagreb  T: : +385 1 456 1101  E: [Radoslav.Ostermann@irb.hr](mailto:Radoslav.Ostermann@irb.hr) , [www.irb.hr](http://www.irb.hr) |
| inkubator.hr | Poduzetnički inkubator BIOS d.o.o | Kontakt osoba: Jean-Pierre Maričić  J.J. Strosmayera 341, 31000 Osijek  T:031 209 955;  E: [jpmaricic@inkubator.hr](mailto:jpmaricic@inkubator.hr) , [www.inkubator.hr](http://www.inkubator.hr) |

Uloga Prepoznatih centara vezano uz provođenje programa

**Nadležnost Prepoznatih centara** vezano uz provođenje Programa sastoji se od sljedećih **aktivnosti**:

1. Komunikacija s Natjecateljima u smislu informativnog i savjetodavnog rada,
2. Zaprimanje prijava projekata,
3. Administrativna provjera prihvatljivosti prijave,
4. Savjetodavna pomoć natjecateljima pri razradi, ispunjavanju i kontroli projektne prijave i proračuna,
5. Kontrola zaprimljene prijavne dokumentacije temeljem kontrolne liste,
6. Dostava prijavne dokumentacije u HAMAG-BICRO na način kako to HAMAG-BICRO zatraži,
7. Dostavljanje HAMAG-BICRO-u prihvaćene Ponude od strane natjecatelja,
8. Koordinacija između HAMAG-BICRO-a i Korisnika radi sklapanja četverostranog Ugovora o sufinanciranju projekta (dalje u tekstu: Ugovor),
9. Praćenje napretka projekta, zaprimanje i analiza periodičkih stručnih i financijskih izvještaja o ostvarenim rezultatima projekata (prema potrebi ili na zahtjev HAMAG-BICRO-a),
10. Terenski uvid u provedbu projekta kod korisnika, sukladno procjeni o potrebi od strane prepoznatog centra,
11. Statistička obrada podataka vezanih uz broj, vrstu, tematska područja i sl. zaprimljenih pretprijava, prijava i projekata,
12. Komunikacije s HAMAG-BICRO-m i izvještavanjem u vezi provedbe projekata i Programa,
13. Osmišljavanje i provođenje promotivnih aktivnosti Programa lokalno, u vlastitoj regiji;
14. Komunikacija s investitorima o novim alatima i ustanovama za poticanje razvoja inovativnih projekata, kao što su HAMAG-BICRO i druge državne i javne agencije, fondovi rizičnog kapitala, mreže poslovnih anđela i drugi, radi pružanja podrške prijelazu iz faze provjere inovativnog koncepta u pokretanje komercijalno financiranog projekta i njegov daljnji razvoj nakon što HAMAG-BICRO zaprimi i odobri Završno izvještaj o realizaciji projekta (dalje u tekstu: Završno izvještaj),
15. Predlaganje imenovanja i opoziva odgovorne osobe za provedbu Programa u ime Prepoznatog centra, i
16. Druge aktivnosti potrebne radi uspješne operativne provedbe Programa PoC sukladno Priručniku.

.

Svako nezadovoljstvo ili nepravilnosti u radu Prepoznatog centra natjecatelj može prijaviti HAMAG-BICRO-u putem e-maila: poc@hamagbicro.hr .

Također, na istu adresu natjecatelj može uputiti i pohvale vezane uz rad prepoznatog centra, dok prepoznati centri mogu uputiti preporuke vezano uz procedure za koje smatraju da će unaprijediti i poboljšati provedbu Programa.

## 3.2. PODNOŠENJE PRIJAVE

Obrazac za prijavu zahtjeva detaljne i kvalitetne informacije i podatke o projektu koji se predlaže za financiranje iz Programa.

Jedan natjecatelj može podnijeti dvije ili više prijava ukoliko se radi o različitim projektima i drugom projektnom timu. Međutim, utvrdi li se da je isti natjecatelj istu prijavu uputio u više Prepoznatih centara takva će se prijava odbaciti, odnosno, neće ući u proces evaluacije prijave.

**NAPOMENA: Uz podnošenje prijave potrebno je ispuniti i predati Obrazac 3 pokazatelji.**

### 3.2.1. Načini ispunjavanja prijave

Kod ispunjavanja prijave natjecatelj odabire način koji će mu osigurati maksimalnu kvalitetu prijave pri čemu:

1. Natjecatelj može odabrati da Obrazac za prijavu ispunjava **samostalno** ili
2. **Uz savjetodavnu pomoć Prepoznatog centra** koji je dužan natjecatelju pružiti savjetodavnu pomoć i podršku prilikom ispunjavanja Obrasca za prijavu

Bez obzira na to da li natjecatelj prijavu projekta ispunjava samostalno, odabrani Prepoznati centar dužan je prijavu koja je stigla na vrijeme detaljno pročitati i izvršiti kontrolu iste te o eventualnim nedostacima i/ili greškama upozoriti natjecatelja.

Nakon što Natjecatelj popuni prijavni obrazac i priloži traženu dokumentaciju, Prepoznati centar će izvršiti kontrolu/provjeru sadržaja dostavljene dokumentacije te vratiti natjecatelju na doradu ako je dostavljena dokumentacija nezadovoljavajućeg sadržaja uz jasno obrazloženje.

Prijave se predaju isključivo u elektronskom obliku.

Šifru projekta kreiraju Prepoznati centri (PC) prilikom zaprimanja projektne prijave, na način da na oznaku PoC8-(dodaju broj PC)-(dodaju broj zaprimljene prijave). (Primjer: PoC8-8-1)

Upute za popunjavanje Obrasca za prijavu nalaze se na kraju istog dokumenta.

#### Popis dokumentacije za prijavu:

A) Za natjecatelje koji su FIZIČKA OSOBA:

|  |  |
| --- | --- |
| 1. | A) Obrazac 1 za prijavu (pretraživ pdf dokument)  B) Istovjetan potpisan i skeniran Obrazac za prijavu  Napomena: Izjava o sufinanciranju kojom natjecatelj jamči da će u slučaju pozitivne odluke osigurati vlastita sredstva za sufinanciranje predloženog projekta u Program PoC (natjecatelj izjavu potpisuje u sklopu obrasca za prijavu. Nije potrebno dostaviti poseban dokument). |
| 2 | Obrazac 2 PAPP (Proračun projekta i analitika troškova, Provedbeni plan projekta -Excell dokument) u A) izmjenjivoj excell i B) skeniranoj potpisanoj verziji. |
| 3 | Najmanje jedna ponuda (s detaljnom specifikacijom) dobavljača za svaki trošak iznad 50.000kn naveden u proračunu Prijave i analitika osim za troškove osoblja, administrativne i nepredvidive troškove. Za sve iznose veće od 5.000 HRK obavezna je analitika (analitika se upisuje u excell Obrazac 2 PAPP; (Proračun projekta, analitika troškova i Provedbeni plan). Sve ponude Natjecatelj je obvezan spojiti u jedan dokument i priložiti uz web Obrazac za prijavu. |
| 4 | Životopis Voditelja projekta i ključnih osoba uključenih u projekt |
| 5 | Ispunjen Obrazac 3 pokazatelji |
| 6 | Video ili PowerPoint prezentacija |

B) Za natjecatelje koji su PODUZEĆE:

|  |  |
| --- | --- |
| 1. | A) Obrazac 1 za prijavu (pretraživ pdfdokument)  B) Istovjetan potpisan i skeniran Obrazac za prijavu  Napomena: Izjava o sufinanciranju kojom natjecatelj jamči da će u slučaju pozitivne odluke osigurati vlastita sredstva za sufinanciranje predloženog projekta u Program PoC(natjecatelj izjavu potpisuje u sklopu obrasca za prijavu. Nije potrebno dostaviti poseban dokument). |
| 2 | SOL-2/BON2 ne stariji od 30 dana od dana prijave. Potpisan i ovjeren od ovlaštene osobe, obvezan je dokument**, a u slučaju da se ne može evaluacija izvršiti na temelju dostupnih podataka Natjecatelja će se zatražiti da dostavi dodatnu dokumentaciju.** |
| 3 | Obrazac 2 PAPP (Proračun projekta i analitika troškova, Provedbeni plan projekta -(Excell dokument) u A) izmjenjivoj i B) skeniranoj potpisanoj verziji. |
| 4 | Najmanje jedna ponuda (s detaljnom specifikacijom) dobavljača za svaki trošak iznad 50.000 naveden u proračunu Prijave i analitika osim za troškove osoblja, administrativne i nepredvidive troškove. Za sve iznose veće od 5.000 HRK obavezno analitika (analitika se upisuje u excell Obrazac 2 PAPP; (Proračun projekta, analitika troškova i Provedbeni plan). Sve ponude Natjecatelj je obvezan spojiti u jedan dokument i priložiti uz web Obrazac za prijavu. |
| 5 | Životopis voditelja projekta i ključnih osoba uključenih u projekt |
| 6 | Zadnja platna lista za svaku osobu koja će raditi na projektu. |
| 7 | Ispunjen Obrazac 3 pokazatelji |
| 8 | Za povezana poduzeća skupna izjava (konsolidirani izvještaj) |
| 9 | Potvrda nadležne PU o stanju poreznog duga natjecatelja, ne starija od 30 dana od datuma prijave |
| 10 | Video ili PowerPoint prezentacija |

**Video ili PowerPoint prezentacija**

Prijavitelj mora u sklopu Projektne prijave dostavili ili kratku video prezentaciju ili Powerpoint prezentaciju koje će imati sljedeći sadržaj bez obzira na odabrani oblik prezentacije:

1. **Naziv projekta i kratak opis koncepta koji se dokazuje (slide 1),**
2. **Osvrt na inovativnost (opis u čemu se ogleda inovativnost) i ocjena tehnološkog rizika (slide 2),**
3. **Stanje tehnike, postignuća konkurencije i procjena tržišnog potencijala (slide 3),**
4. **Projektni plan i opis projektnog tima sa zaduženjima (slide 4), i**
5. **Aktivnosti i najvažniji rizici (slide 5).**

|  |
| --- |
| UPUTE ZA SNIMANJE VIDEO PREZENTACIJE |
| 1. Trajanje: do 6 minuta, 2. Uređaj snimanja: nije određeno (Web kamera, mobilni telefon, GoPro i sl.), 3. Video format: bilo koji otvoreni video format koji je moguće pregledati korištenjem alata otvorenog koda (referentan preglednik: Media Player Classic) – npr. AVI, MOV, MKV, MP4 i sl., 4. Video codec: bilo koji otvoreni video codec, poput npr. H.264, MPEG-4 i sl., 5. Rezolucija: SD kvaliteta (480p) ili viša, frame rate 20 fps ili viši 6. Sažimanje (kompresija): sažeto (komprimirano,) u tu svrhu je moguće koristiti bilo koji komercijalni program za sažimanje video datoteka, ili one otvorenog koda poput Freemake Video Converter, Any Video Converter i sl.   Najveća veličina datoteke snimke : 100 MB |

**Napomena:**

Dokumentaciju koja se sastoji od nekoliko dokumenata (npr. nekoliko platnih lista, prijedloga ugovora ili računa) potrebno je spojiti u jedan dokument.

Sve datoteke koje se dostavljaju u PDF formatu, moraju biti kreirane na način da su pretražive korištenjem funkcionalnosti programa Adobe PDF Reader („*Searchable PDF*“), te da je orijentacija pojedinih stranica takva da su one čitljive na zaslonu računala bez naknadne obrade dokumenta.

Svi nazivi datoteka i mapa trebaju biti najkraći mogući, a da pritom ipak budu prepoznatljivi.

**Primjeri:**

**NEGATIVAN :** „PoC8- Pametne Solucije d.o.o. Obrazac 2 Proračum analitika troškova i plan provedbe v2 14.03.2019.“

**POZITIVAN** **:** isto to : „Obrazac 2 PAPP Pametne Sol.v2 140319“

**Kod dugačkih naziva datoteka i mapa zna dolaziti do nemogućnosti njihovog prebacivanja, što onemogućava prijavu i evaluaciju**.

### 3.2.2. Proračun projekta

Tablica proračuna koju natjecatelj ispunjava sastavni je dio obrasca za prijavu. Radi jednostavnijeg definiranja proračuna projekta tablica proračuna napravljena je u vidu "Excel dokumenta" (Obrazac 2 PAPP - Excel dokument koji objedinjuje Proračun, analitiku i Provedbeni plan.) kojeg je potrebno ispravno ispuniti i priložiti uz Obrazac 1 prijave.

Proračun se sastoji od:

* 1. Troškovi osoblja (bruto II plaća)
  2. Troškovi vanjskih usluga i konzultanata
  3. Troškovi amortizacije opreme
  4. Troškovi materijala i sitnog inventara
  5. Ostalo (administrativni i nepredvidivi troškovi)

Svi iznosi koji se upisuju u Proračun projekta moraju biti izraženi u HRK. Ukoliko dobavljač nije rezident RH i ponuda je ispostavljena u stranoj valuti natjecatelj je dužan **preračunati stranu valutu u HRK prema srednjem tečaju HNB za valutu ponude na dan kada je ponuda izdana. Na ponudi mora biti upisan tečaj po kojem ste preračunavali.**

Prihvatljivi troškovi koji ulaze u proračun projekta nabrojani su u poglavlju 2.7.1. dok će se u nastavku dati detaljnija pojašnjenja uz pojedini prihvatljivi trošak.

**Iznosi navedeni u proračunu prijave podložni su vrjednovanju. Svaki trošak potrebno je analitički objasniti kako je natjecatelj došao do navedenog iznosa.**

**Ako projekt bude odobren za financiranje Proračun projekta biti će uključen u POC ugovor o sufinanciranju projekta.**

#### 3.2.2.1. Troškovi osoblja

Bruto 2 godišnja plaća je stvarna trenutna plaća zajedno sa socijalnim doprinosima zaposlenika za koje se očekuje da će raditi na projektu. Bruto plaćama pokriva se rad Voditelja projekta i stručnog tima (zaposlenika koji su uključeni u projekt) pod uvjetom da su zaposlenici natjecatelja s kojim imaju Ugovor o radu. Također, ugovorom o radu ili na neki drugi način zaposlenici natjecatelja koji rade na projektu trebaju imati regulirano pitanje materijalnih prava nad intelektualnim vlasništvom koje nastane kao rezultat rada zaposlenika na projektu s time da većinsko pravo nad IV koje nastane pripada Natjecatelju odnosno Korisniku potpore.

U sklopu plaće prihvatljivi su troškovi prijevoza na posao i s posla. Ostali dodaci na plaću kao što su jubilarne nagrade, darovi za djecu i regresi nisu prihvatljivi za sufinanciranje sredstvima programa PoC.

Prihvatljiv i opravdani trošak u Programu su bruto plaće i dodatno zaposlenih osoba koje se angažiraju isključivo za rad na ovom projektu. Visina **bruto 2 plaće novozaposlenim osobama**, koja će se financirati iz Programa, određuje se prema pravilniku o radu Natjecatelja, nekom drugom dokumentu kojim se određuju visine plaća u instituciji Natjecatelja ili dogovorom sukladno obimu i zahtjevnosti radnog mjesta s time da visina godišnje bruto (2) plaće ne smije prelaziti propisanu gornju granicu kako je prikazano u tablici 3.

Tabela 1: Gornja granica godišnje bruto 2 plaće

|  |  |
| --- | --- |
| Gornja granica godišnje bruto (2) plaće: | |
| Menadžment | max 324.000 Kn godišnje - bruto 2 za ekvivalent punog radnog vremena (max 176 radnih sati mjesečno) |
| Tehnički sektor | max 280.000 Kn godišnje - bruto 2 za ekvivalent punog radnog vremena (max 176 radnih sati mjesečno) |
| Administracija | max 180.000 Kn godišnje - bruto 2 za ekvivalent punog radnog vremena (max 176 radnih sati mjesečno) |
| Ostalo | max 150.000 Kn godišnje - bruto 2 za ekvivalent punog radnog vremena (max 176 radnih sati mjesečno) |


**Važne napomene:**

Napomena: 1.) Natjecatelj je obvezan **troškove osoblja** specificirati prema danom predlošku u **tablici 'Analitika'** koja je sastavni dio Excel dokumentaObrasca 2 PAPP - Proračun, analitika i provedbeni plan'

2.) Gornja granica godišnje bruto 2 plaće odnosi se samo na dio plaće iz nepovratnih sredstava.

*Kako bi se mogla procijeniti vjerodostojnost planiranog iznosa za troškove plaća po pojedinom zaposlenom na projektu, potrebno je priložiti zadnju platnu listu ('start up' poduzeća trebaju izjaviti cijenu po satu i danu na osnovi Bruto II plaće). Prijavljeni troškovi plaća po pojedinim zaposlenom ovise o planiranom angažmanu na projektu koji se iskazuje u postotku (10-100%) zavisno od vremena u kojem će ti zaposlenici biti direktno angažirani na projektu.*

**Primjer izračuna troškova osoblja u tablici Analitika dan je u tablici:**



#### 3.2.2.2. Troškovi vanjskih usluga i konzultanata

1. **Troškovi procjene tržišnog potencijala**

Kako bi se smanjio rizik buduće komercijalizacije, prihvatljiv trošak u proračunu projekta je procjena tržišnog potencijala koja uključuje istraživanje i analizu tržišta i radi se u suradnji sa stručnjacima ili specijaliziranim agencijama za istraživanje tržišta.

1. **Troškovi provjere i zaštite intelektualnog vlasništva**

Ovi troškovi podrazumijevaju analizu patentibilnosti (pretraživanje stanja tehnike i procjene novosti izuma), sastavljanje patentne prijave, pripremu i predaju patentne prijave te ostale troškove vezane uz postupak prijave IV, a koji su vezani isključivo uz prijavljeni projekt i za vrijeme trajanja projekta .

1. **Izrada studije ili plana za komercijalizaciju**

Cilj je svakog projekta u sklopu PoCa buduća komercijalizacija te je stoga izrada studije ili plana za komercijalizaciju prihvatljiv trošak. Studija ili plan za komercijalizaciju općenito treba sadržavati osnovne informacije o projektu, identificiranje područja primjene odnosno potencijalnih tržišta na kojima se može razmatrati komercijalizacija, identificiranje okolnosti potrošnje u kojima je moguća primjena predloženog rješenja, definiranje elemenata ponude vrijednosti (prednosti u odnosu na izravnu konkurenciju i supstitute), procjenu veličine, dostupnosti i atraktivnosti tržišta, procjenu troškova razvoja, plan razvoja, definiranje ključnih elemenata strategije komercijalizacije, definiranje elemenata poslovnog modela, odabir optimalne strategije komercijalizacije iz perspektive ciljnih tržišta i poslovnih modela i drugo.

1. **Podugovaranje**


One projektne aktivnosti koje natjecatelj nije u mogućnosti realizirati u svojoj organizaciji ili s odabranim timom mogu se realizirati na način da se odrade tamo gdje to uvjeti dozvoljavaju npr. u nekom proizvodnom pogonu, suvremenijem laboratoriju, bolnici ili sl. Također, utvrdi li se da se neka opravdana projektna aktivnost ne može odraditi na području RH, dopušta se da se takva aktivnost provede izvan granica RH.

Nadalje, troškovi vanjskih konzultanata su opravdani ako projektni tim nije u mogućnosti samostalno izvršiti pojedine aktivnosti s time da **gornja granica naknade po čovjek/danu (engl. Man/Days) iznosi 280 EUR ili 35 EUR/sat u kunskoj protuvrijednosti**. Potrebno je u analitici jasno specificirati broj dana (ili sati) koje će konzultant utrošiti za rad na projektu i cijena po danu (ili satu). U te troškove uključuju se i troškovi putovanja i smještaja.

**Važna napomena:**

Natjecatelj je obvezan sve gore navedene **troškove vanjskih usluga i konzultanata** specificirati prema danom predlošku u **tablici 'Analitika'** koja je sastavni dio Excel dokumenta ''Obrasca 2 PAPP - Proračun, analitika i provedbeni plan'.

**Primjer izračuna troškova vanjskih usluga i konzultanata u tablici Analitika dan je u tablici:**



#### 3.2.2.3. Troškovi amortizacije instrumenata i opreme

Prihvatljivi troškovi su troškovi instrumenata i opreme, u opsegu i u razdoblju u kojem se upotrebljavaju za projekt. Ako se ti instrumenti i oprema ne upotrebljavaju za projekt tijekom čitavog njihova vijeka trajanja, prihvatljivim troškovima smatraju se, u skladu s općeprihvaćenim računovodstvenim načelima, samo troškovi amortizacije nastali u razdoblju trajanja projekta. Pod stavku oprema spada oprema čija je jedinična vrijednost **veća od 3.500 HRK**. Natjecatelj treba voditi računa o tome da je ta oprema zaista neophodna za provjeru koncepta i dokazati da se bez te opreme projekt ne bi mogao realizirati. Opravdanost ~~nabavke~~ potrebne opreme je podložna evaluaciji. ~~Kod nabave opreme potrebno je provoditi pravedan i transparentan postupak nabave kako je objašnjeno u poglavlju o nabavi.~~ **Troškovi amortizacije opreme mogu biti najviše do 50% ukupnog iznosa koji se dodjeljuje iz programa PoC.**

#### 3.2.2.4. Troškovi materijala i sitnog inventara

Ovisno o prirodi i zahtjevnosti projekta, dozvoljen trošak je sav potrošni materijal koji je neophodan za potrebe projekta, npr. laboratorijski materijal, kancelarijski i sl. Troškovi materijala i sitnog inventara su oni čija je jedinična vrijednost **manja od 3.500 HRK**. Planirani troškovi u okviru ove kategorije podložni su recenziji stoga za informaciju kako je natjecatelj uopće došao do navedenog iznosa potrebno je prikazane troškove poduprijeti izvorima, te dodatnim analitičkim prikazima u pismenom obliku kako bi se dokazale optimalne cijene. Ukoliko je potrošni materijal takve vrste da je njegova jedinična cijena veća od 3.500 HRK potrebno je to obrazložiti u analitici.

#### 3.2.2.5. Ostali prihvatljivi troškovi povezani s provedbom projekta, uključujući i putovanja

Sve što nije navedeno u prethodne 4 kategorije troškova a pripada potrebama projekta ulazi u ovu 5. kategoriju. **Maksimalni opravdani iznos ukupnih ostalih troškova je 50.000 HRK**. Ostali troškovi obuhvaćaju stavke kao što su troškovi putovanja, norme, standardi i sl. **Administrativni i nepredvidivi troškovi mogu biti max. 5% ukupnog iznosa koji se dodjeljuju iz Programa PoC.** Ukoliko se tijekom provođenja ne ukaže potreba, iznos nepredvidivih troškova se ne mora iskoristiti**.**

### 3.2.3. Provedbeni plan projekta

Prilikom planiranja projektnih aktivnosti na projektu iznimno je važno voditi računa o tome da su u projekt uključene sve aktivnosti koje su potrebne kako bi rezultat projekta (output), nakon završetka sufinanciranja putem ovog Programa, bio spreman (investor ready) za prezentaciju/demonstraciju potencijalnom tržištu i investitorima za ulaganje u eventualni daljnji razvoj.

**Važna napomena:**

Radi jednostavnijeg definiranja provedbenog plana, tablica provedbenog plana projekta napravljena je u vidu "Excel dokumenta" ('Obrasca 2 PAPP - koji objedinjuje Proračun, analitiku i Provedbeni unutar web obrasca za prijavu u poglavlju G.) kojeg je potrebno ispravno ispuniti i priložiti uz Obrazac 1 prijave.

Svi troškovi koji se prijavljuju u proračunu projekta moraju biti iskorišteni u svrhu onih aktivnosti koje se financiraju iz Programa, a koje su nužne za provjeru inovativnog koncepta projekta i kao takve naznačene u projektnoj prijavi u poglavlju B4 kao **Glavne aktivnosti projekta**.

*Natjecatelj može prijaviti jednu ili više od navedenih glavnih aktivnosti s time da provjere i zaštita IV ne smije biti prijavljena samostalno već treba biti popraćena ili izradom prototipa ili demonstracijom tehničke izvedivosti ili s oboje.*

Međutim, ukoliko se radi o dodatnim aktivnostima na projektu koje su naznačene u projektnoj prijavi u poglavlju B5 kao **Ostale aktivnosti na projektu,** iznos opravdanog troška projekta za te aktivnosti ograničen je na **max. 10% iznosa koji se dodjeljuje iz programa PoC (HAMAG-BICRO).** Primjeri ostalih aktivnosti su: analiza tržišta i/ili izrada studije isplativosti u suradnji sa stručnjacima ili specijaliziranim agencijama za istraživanje tržišta. Takve aktivnosti također trebaju biti potkrijepljene priloženom ponudom dobavljača tih usluga.

**Važna napomena:** Sve projektne aktivnosti navedene u provedbenom planu projekta moraju biti u skladu s prijavljenim troškovima u proračunu projekta (u prijavi projekta - poglavlje G.). Sve projektne aktivnosti treba pobrojati po mjesecima planirane izvedbe, a troškove planirane po tim aktivnostima izraziti u HRK a u okviru planiranih troškova prijavljenih u proračunu projekta. **Ako projekt bude odobren za financiranje Provedbeni plan biti će uključen u POC ugovor o sufinanciranju projekta, HAMAG-BICRO i Prepoznati centar će ga koristiti u praćenju napretka projekta.**

Evaluaciju prijava provode HAMAG-BICRO i Prepoznati centar, na način kako je to propisano ovim Priručnikom.

### 3.2.4. Administrativna provjera prihvatljivosti

**Administrativna provjera prihvatljivosti** projekta prema uvjetima natječaja provode administrativni evaluatori (AE) unutar 'Prepoznatog centra' koji će provjeriti zadovoljava li prijava projekta sve formalne uvjete navedene u natječaju. Zahtjeva se strogo poštivanje traženih uvjeta i svi prijedlozi projekata koji ne zadovoljavaju svim traženim uvjetima biti će isključeni iz procesa evaluacije. U nastavku navodimo administrativne kriterije evaluacije zajedno s njihovim detaljnim objašnjenjem. U prvoj fazi evaluacije jedine moguće ocjene su **'DA' , 'NE' ili nije primjenjivo.**

Tabela: Kontrolna lista administrativne provjere prihvatljivosti

| **Kriterij** | **Definicija izvrsnog projekta** | **Vodič za dodjelu ocjene** |
| --- | --- | --- |
| **1. ISPRAVNOST OBRASCA PRIJAVE** | Obrazac 1 za prijavu | **DA:** Natjecatelj **je** priložio Obrazac 1 za prijavu (pretraživ pdfdokument) te istovjetan potpisan i skeniran Obrazac 1 za prijavu **NE:** Natjecatelj **nije** priložio Obrazac 1 za prijavu (pretraživ pdf dokument) te istovjetan potpisan i skeniran Obrazac 1 za prijavu |
| **2. STATUS NATJECATELJA** | Natjecatelj je u statusu mikro, malog ili srednjeg poduzeća; ili fizičke osobe. | **DA:** Provjerom u registru poslovnih subjekata (dostupno na internetu), utvrđeno je da je natjecatelj u statusu mikro, malog ili srednjeg poduzeća. **NE:** Provjerom u registru poslovnih subjekata (dostupno na internetu), utvrđeno je da natjecatelj **NIJE** u statusu mikro, malog ili srednjeg poduzeća. |
| **3. STATUS GUBITKA** | Iz GFI-POD za zadnju poslovnu godinu vidljivo je da nema ostvarenih gubitaka. Prepoznati centar će ustanoviti ima li natjecatelj ostvarenih gubitaka iz GFI-POD-a koji izdaje Fina.  Ovaj kriterij nije primjenjiv za Natjecatelje koji su u statusu **fizičke osobe i na subjekte koji nisu poslovali u 2018. godini.** | Kriterij ocjenjuje kakvo je bilo poslovanje u zadnjoj poslovnoj godini, odnosno je li ostvarena **dobit** (koliko) ili **gubitak** (koliko).  **DA:** Analiza govori da natjecatelj **nema ostvarenih gubitaka**. (Primjer 1)   * Ostvarena je DOBIT u iznosu: \_\_\_\_\_\_\_\_\_\_\_\_HRK   **DA:** Analiza govori da natjecatelj **ima ostvareni gubitak** u zadnjoj poslovnoj godiniali je **ISPOD visine kapitala i rezervi** (kapital i rezerve pokrivaju gubitak u zadnjoj poslovnoj godini odnosno **Kapital i rezerve su pozitivni**). (Primjer 2)   * Ostvaren je GUBITAK u iznosu: \_\_\_\_\_\_\_\_\_\_\_HRK * Iznos kapitala i rezervi:\_\_\_\_\_\_\_\_\_\_\_HRK |
| **4. DUG PO OSNOVI JAVNIH DAVANJA** | Natjecatelj je dostavio Potvrdu nadležne Porezne uprave koja nije starija od 30 dana od datuma prijave iz koje je vidljivo da natjecatelj nema poreznog duga  **Ovaj kriterij nije primjenjiv za Natjecatelje koji su u statusu fizičke osobe.** | **DA:** Natjecatelj je dostavio Potvrdu nadležne Porezne uprave koja nije starija od 30 dana od datuma prijave iz koje je vidljivo da natjecatelj nema poreznog duga  **NE:** Natjecatelj nije dostavio Potvrdu nadležne Porezne uprave koja nije starija od 30 dana od datuma prijave iz koje je vidljivo da natjecatelj nema poreznog duga |
| **5. PRORAČUN, ANALITIKA I PROVEDBENI PLAN** | Natjecatelj je dostavio excel 'Obrazac 2 PAPP (Proračun projekta, analitika troškova i provedbeni plan), u kojem su popunjena sva polja | **DA**: Natjecatelj je dostavio excel 'Obrasca 2 PAPP - u kojem su popunjena sva polja, te istovjetan potpisan i skeniran Obrazac 2 PAPP  **NE:** Natjecatelj nije je dostavio excel 'Obrasca 2 PAPP - u kojem su popunjena sva polja, te istovjetan potpisan i skeniran Obrazac 2 PAPP |
| **6. PONUDE** | Natjecatelj je dostavio pravovaljanu ponudu za svaki trošak veći od 50.000kn osim za troškove osoblja i administrativne i nepredvidive troškove | **DA**: Natjecatelj je dostavio pravovaljanu ponudu za svaki trošak veći od 50.000kn osim za troškove osoblja i administrativne i nepredvidive troškove  **NE:** Natjecatelj nije dostavio pravovaljanu ponudu za svaki trošak veći od 50.000kn osim za troškove osoblja i administrativne i nepredvidive troškove |
| **7. ŽIVOTOPISI PROJEKTNOG TIMA** | Natjecatelj je dostavio životopise voditelja projekta i drugih članova projektnog tima uključenih u projekt | **DA:** Natjecatelj je dostavio životopise voditelja projekta i drugih članova projektnog tima uključenih u projekt  NE: Natjecatelj nije dostavio životopise voditelja projekta i drugih članova projektnog tima uključenih u projekt |
| **8. PLATNE LISTE** | Natjecatelj je dostavio zadnju platnu listu za svaku zaposlenu osobu koja će raditi na projektu | **DA:** Natjecatelj je dostavio zadnju platnu listu za svaku zaposlenu osobu koja će raditi na projektu  **NE:** Natjecatelj nije dostavio zadnju platnu listu za svaku zaposlenu osobu koja će raditi na projektu |
| **9. SOL-2 ili BON-2** | SOL2 ili BON2 ne stariji od 30 dana od dana prijave potpisan i ovjeren od ovlaštene osobe.  Ovaj kriterij nije primjenjiv za Natjecatelje koji su u statusu fizičke osobe. | **DA:** SOL2 ili BON2 ne stariji od 30 dana od dana prijave Potpisan i ovjeren od ovlaštene osobe.  **NE:** SOL2 ili BON2 je stariji od 30 dana od dana prijave. SOL2 ili BON2 nije potpisan i ovjeren od ovlaštene osobe |
| **10. NEPODMIRENE I NERIJEŠENE DOSPJELE OBVEZE** | Natjecatelj nema nikakvih nepodmirenih financijskih obveza kao niti neriješenih ugovora ili bilo koje druge vrste obveza prema HAMAG BICRO-u | **DA:** Natjecatelj nema nikakvih nepodmirenih financijskih obveza kao niti neriješenih ugovora ili bilo koje druge vrste obveza prema HAMAG BICRO-u  **NE:** Natjecatelj ima nepodmirene financijskih obveza i/ili neriješene ugovore ili bilo koje druge vrste obveza prema HAMAG BICRO-u |
| **11. SKUPNA IZJAVA** | • Natjecatelj je dostavio ispunjen Excel dokument 'Skupna izjava'  **Ovaj kriterij nije primjenjiv za Natjecatelje koji su u statusu fizičke osobe.** | **DA:** Natjecatelj je dostavio ispunjen Excel dokument 'Skupna izjava'  **NE:** Natjecatelj nije dostavio ispunjen Excel dokument 'Skupna izjava' |
| **12. OBRAZAC ZA PRAĆENJE POKAZATELJA** | • Natjecatelj je dostavio ispunjen Obrazac 3 za pokazatelji | **DA:** Natjecatelj je dostavio ispunjen Obrazac 3 pokazatelji  **NE:** Natjecatelj nije dostavio ispunjen Obrazac 3 pokazatelji |

NAPOMENA: U iznimnim slučajevima kada administrativnu provjeru prihvatljivosti nije moguće izvršiti temeljem obvezne dokumentacije koja je dostavljena u cijelosti sukladno Javnom pozivu, Prepoznati centar ima pravo kontaktirati natjecatelja radi dostave dodatne dokumentacije. Nedostatak potrebnih dokumenata/podataka kao i njihova nepotpunost ili netočnost također mogu biti razlog za automatsko isključenje pojedine projektne prijave iz postupka evaluacije. Natjecatelji su dužni postupiti u skladu s traženim zahtjevom, u protivnom se njihova prijava odbacuje.

Primjeri za kriterij - ´Status gubitka´:

|  |  |  |  |  |  |  |
| --- | --- | --- | --- | --- | --- | --- |
|  | **Primjer 1 (DA)** | | **Primjer 2 (DA)** | | **Primjer 3 (NE)** | |
| Naziv pozicije | Prethodna godina | Tekuća godina | Prethodna godina | Tekuća godina | Prethodna godina | Tekuća godina |
| **PASIVA** |  |  |  |  |  |  |
| **A KAPITAL I REZERVE** | **1.259.762** | **2.027.700** | **1.259.762** | **491.824** | **701.253** | **-66.685** |
| **I. Temeljni kapital** | **18.000** | **18.000** | **18.000** | **18.000** | **18.000** | **18.000** |
| **II. Kapitalne rezerve** |  |  |  |  |  |  |
| **III. Rezerve iz dobiti** | **241** | **241** | **241** | **241** | **241** | **241** |
| **IV. Revalorizacijske rezerve** |  |  |  |  |  |  |
| **V. Zadržana dobit ili preneseni gubitak** | **1.158.509** | **1.241.521** | **1.158.509** | **1.241.521** | **600.000** | **683.012** |
| 1. Zadržana dobit | 1.158.509 | 1.241.521 | 1.158.509 | 1.241.521 | 55.000 | 683.012 |
| 2. Preneseni gubitak |  |  |  |  |  |  |
| **VI. Dobit ili gubitak poslovne godine** | **83.012** | **767.938** | **83.012** | **-767.938** | **83.012** | **-767.938** |
| 1. Dobit poslovne godine | 83.012 | 767.938 | 83.012 |  | 83.012 |  |
| 2. Gubitak poslovne godine |  |  |  | 767.938 |  | 767.938 |

#### 3.2.4.1 Kontrolna lista – Administrativne provjere prihvatljivosti

Prijavna dokumentacija pravovremeno zaprimljena mora biti **uredno ispunjena, potpuna i konačna.** Po zaprimanju prijavnog obrasca zajedno s popratnom dokumentacijom, Prepoznati centar provjerava sadržaj Prijave i jesu li svi potrebni materijali za evaluaciju projekta dostavljeni i pri tome ispunjava Kontrolnu listu za predaju projekta na evaluaciju u HAMAG-BICRO. **Ako je bilo koji odgovor u 'Kontrolnoj listi' negativan ('NE') prijava se odbija**, stoga sugeriramo Natjecateljima da kompletiranju prijavne dokumentacije pristupe na vrijeme i ne čekaju zadnji dan za prijavu.

U ovoj fazi je jedna kontrolna lista:

1. Kontrolna lista Administrativne provjere prihvatljivosti (Check lista)

Ukoliko zaprimljena projektna dokumentacija nije potpuna, a postoji mogućnost da ista bude pravovremeno korigirana, 'Prepoznati centar' obavještava Natjecatelja o uočenim nedostacima koje je **potrebno pravovremeno otkloniti.**

Natjecatelj će imati jednu mogućnost doraditi prijavu samo u administrativnom dijelu. Nakon što je doradi Prepoznati centar će ponovno pristupiti administrativnoj provjeri te će natjecatelj biti obaviješten o ishodu.

Dorada/popravak prijave nije moguć nakon isteka roka za predaju prijave. Važno je napomenuti da je rok Prepoznatom centru za admin. provjeru 5 radnih dana te ako natjecatelj preda prijavu 4 ili manje dana prije isteka roka za predaju prijave prepoznati centar ne može garantirati mogućnost dorade.

Ukoliko nedostaci nisu pravovremeno otklonjeni, 'Prepoznati centar' u kontrolnoj listi negativno ocjenjuje projekt koji ne ulazi u postupak pune evaluacije u HAMAG-BICRO (prijava se odbija), Natjecatelj i HAMAG BICRO će od prepoznatog centra dobiti obavijest na e-mail o ishodu provjere kontrolne liste. Prepoznati centar u sklopu administrativnog pregleda ponude treba provjeriti da se sve datoteke i mape mogu otvoriti i čitati, ta da se mogu kao takvi dalje prenositi i arhivirati. Ukoliko to nije slučaj nužno je taj nedostatak hitno razriješiti sa natjecateljem.

Uvjet preuzimanja materijala za punu evaluaciju su svi pozitivni odgovori 'DA'. U slučaju da je jedna od točaka u 'Kontrolnoj listi administrativne provjere prihvatljivosti''NE', **prijava se odbija.**

**Važna napomena:**

Po završetku javnog poziva za prijave, Prepoznati centar se obvezuje u zadanom roku izvršiti provjeru zaprimljene projektne dokumentacije te putem ispunjene Kontrolne liste dostaviti Projekte na evaluaciju u HAMAG-BICRO.

### 3.2.5. Organizacija evaluacijskih odbora

HAMAG-BICRO angažira Poslovno tehničko tehnološke evakuatore (dalje u tekstu PTTE evaluatori) i raspoređuje ih po evaluacijskim odborima (EO) prema slijedećoj tehnološkoj podjeli:

**OOP1 - Automatizacija, robotika i IoT**

**OOP2 - Energetika**

**OOP3 - Poljoprivreda**

**OOP4 - ICT/razvoj aplikacija**

**OOP5 - Prehrana,**

**OOP6 - Strojarstvo**

**OOP7 - Kemija**

**OOP8 - Elektronika i elektrotehnika**

**OOP9 - Medicina, farmaceutika, biotehnologija**

**OOP10 - Promet**

**OOP11 - Ostalo**

HAMAG-BICRO ima bazu podataka eksperata za evaluaciju razvrstanu prema gore navedenoj tehnološkoj podjeli iz koje će se birati eksperti za procjenu pojedinih projekata. Prilikom odabira EO voditi će se računa o kompetentnosti u različitim tehnološkim područjima.

Evaluacijski odbori se sastoje od **minimalno dva PTTE evaluatora** i **minimalno jednog PFE evaluatora** svi s pravom glasa. PTTE evaluatori sa pravom glasa su rotirajući, PFE evaluatori sa pravom glasa u pravilu dolaze iz HAMAG-BICRO-a i u pravilu su stalni. Za potrebe PTTE članovi evaluacijskog odbora se odabiru ovisno o području tehnologije kojoj Projekt pripada iz HAMAG-BICRO baze evaluatora koja nije javno dostupna.

HAMAG-BICRO ima pravo dodijeliti projekt u evaluaciju ocjenjivačima iz područja različitog od onog kojeg je naveo natjecatelj.

Svaki EO ima svojeg **Predsjednika i zapisničara** koji su bez prava glasa. Predsjednik EO može biti zaposlenik Agencije ili vanjski suradnik koji svojim kompetencijama osigurava poštivanje protokola i pravilnika HAMAG-BICRO-a.

Svi sudionici EO-a, potpisuju „Izjavu o poštivanju povjerljivosti podataka i nepostojanju sukoba interesa“.

### 3.2.6. Provedba 'Pune evaluacije'

Punu evaluaciju prijedloga projekta vrše članovi 'Evaluacijskog odbora' (EO) na način kako slijedi:

* HAMAG-BICRO vrši kontakt sa odabranim evaluatorima i dostavlja im 'Izjavu o poštivanju povjerljivosti podataka i nepostojanju sukoba interesa' kojom se štiti kategorija poslovne i intelektualne tajne samog natjecatelja kao i samih ocjena. Evaluatorima se određuje rok u kojem su obvezni pročitati projektne materijale i pripremiti se za sjednice evaluacijskih odbora.
* Sjednice evaluacijskih odbora (EO) organiziraju se prema tehnološkim područjima na kojima slijedi rasprava o projektnom prijedlogu od strane članova evaluacijskog odbora članovi EO -a s pravom glasa donose konačnu ocjenu za svaki kriterij te ih unose u evaluacijski obrazac. Detaljnije o samoj evaluaciji i načinu ocjenjivanja govori se u narednim poglavljima ovog priručnika.

**Rezultati rada članova EO i PFE evaluatora nisu dostupni javnosti.**

### 3.2.7. Kriteriji Poslovno tehničko-tehnološke evaluacije

Poslovno tehničko-tehnološka evaluacija provodi se na način da se za svako tehnološko- područje Programa organizira neovisni evaluacijski odbor. Članovi 'Evaluacijskog odbora' (PTTE evaluatori - neovisni stručnjaci u danom tehnološkom području koji provode punu evaluaciju projekata) na sjednici daju ocjene od 1 do 5 prema sljedećim definiram kriterijima:

**1. Procjena stupnja inovativnosti i tehnološki rizik**

**2. Procjena tržišnog potencijala**

**3. Procjena kvalitete projektne prijave**

1. **Usklađenost proračuna (troškova) i aktivnosti**

Raspon ocjena je od 1 – 5, a ocjena 1 za bilo koji od kriterija PTTE evaluacije, znači da je projektni prijedlog odbijen.

| **KRITERIJI POSLOVNO TEHNIČKO TEHNOLOŠKE EVALUACIJE (PTTE evaluacija)** | | |
| --- | --- | --- |
| **Br.** | **Kriterij** | **Vodič za dodjelu ocjena** |
| **KRITERIJ 1** | **PROCJENA STUPNJA INOVATIVNOSTI I TEHNOLOŠKI RIZIK** (ocjenjuje PTTE evaluator) | * **Visoka ocjena**: Inovacija se temelji na najnovijim rezultatima istraživanja i tehnološkog razvoja, te je radikalno nova i bolje je usporedivo rješenje. Novo, odnosno uvelike poboljšano rješenje ima veliku vjerojatnost da će biti usvojeno u pripadajućoj industriji. Projekt ima tehnološki rizik, tj. ne zna se da li se ideja/predloženo rješenje može izraditi i kao takvo funkcionirati. Odgovor će se dobiti kroz provedbu ovog projekta. * **Srednja ocjena**: Inovacija bi trebala rezultirati proizvodom, procesom ili uslugom koja je nešto bolja od usporedivih rješenja. Projekt ima tehnološki rizik, tj. ne zna se da li se ideja/predloženo rješenje može izraditi i kao takvo funkcionirati. Međutim natjecatelj nije dobro opisao i ciljao ovaj ključni rizik slijedom čega može biti problema s mjerljivosti u provedbi projekta.   **Niska ocjena**: Inovacija neće dovesti do novih ili značajno poboljšanih proizvoda, proces ili usluga. Projekt nema tehnološki rizik, evidentno je da predložena tehnologija već funkcionira i nema se što dokazivati kroz PoC tj. faza demonstracije koncepta je već odrađena ili je evidentno iz stanja tehnike da je koncept izvediv. Preporuka ili ne natjecatelju da se prijavi u neki od razvojnih programa. |
| **KRITERIJ 2** | **PROCJENA TRŽIŠNOG POTENCIJALA**  (ocjenjuje PTTE evaluator) | * **Visoka ocjena**: Proizvod, proces ili usluga imaju vrlo veliki potencijal da uspiju na ciljanom i rastućem tržištu na kojem se nalazi manja konkurencija ili je uopće nema. Također postoji veliki potencijal da inovacija postane dominantna na globalnom tržištu. * **Srednja ocjena**: Proizvod, proces ili usluga imaju potencijal da uspiju na ciljanom i obrađenom tržištu u skorije vrijeme, no tržište se neće širiti u budućnosti i/ili je jako izloženo potencijalu konkurencije.   **Niska ocjena**: Vjerojatnost da postoji profitabilno tržište za inovativan proizvod, proces ili uslugu je vrlo mala. |
| **KRITERIJ 3** | **PROCJENA KVALITETE PROJEKTNE PRIJAVE**  (ocjenjuje PTTE evaluator) | * **Visoka ocjena**: Natjecatelj posjeduje ključne i komplementarne kvalifikacije te ima jaki strateški i komercijalni interes kako bi implementirao projekt i postavio zacrtane rezultate; rezultati projekta doprinijeti će širem društvenom boljitku. Određeni su ciljevi projekta koje prate odgovarajuće aktivnosti, te su oni opisani prepoznatim rizicima (tehnološki, organizacijski, vremenski, stanje tehnologije, komercijalni itd.). * **Srednja ocjena**: Natjecatelj posjeduje solidne ključne i komplementarne kvalifikacije iako mu nedostaje jaki strateški i komercijalni interes kako bi implementirao projekt i postavio zacrtane rezultate; rezultati projekta djelom će doprinijeti širem društvenom boljitku. Određeni su ciljevi projekta koje ne prate odgovarajuće aktivnosti (ili obratno), te nije prepoznata većina rizika (tehnološki, organizacijski, vremenski, stanje tehnike, komercijalni itd.).   **Niska ocjena**: Natjecatelj nema ključne i komplementarne kvalifikacije te je izostao jaki strateški i komercijalni interes kako bi implementirao projekt i postavio zacrtane rezultate; ne postoje naznake da će rezultati projekta doprinijeti širem društvenom boljitku. Nisu određeni ciljevi projekta i nema odgovarajućih aktivnosti, nisu prepoznati rizici (tehnološki, organizacijski, vremenski, stanje tehnologije, komercijalni itd.). |
| **KRITERIJ 4** | **USKLAĐENOST PRORAČUNA (TROŠKOVA) I AKTIVNOSTI**  (ocjenjuje PTTE evaluator) | * **Visoka ocjena**: Predstavljeni proračun odgovara planiranim aktivnostima te je dokazana nužnost tražene opreme kroz obračun amortizacije. Projektne aktivnosti su provedive sa predviđenim proračunom! * **Srednja ocjena**: Predstavljeni proračun ne odgovara u potpunosti planiranim aktivnostima (navesti koji) te je potrebno smanjivati troškove (navesti koje zbog procesa čišćenja proračuna) određenih aktivnosti; jedan dio (navesti koji) natjecatelj nije dokazao nužnost tražene opreme kroz obračun amortizacije. Projektne aktivnosti su provedive sa predviđenim proračunom!   **Niska ocjena:** Predstavljeni proračun ne odgovara planiranim aktivnostima (navesti kojim), te je potrebno smanjivati ili izbaciti troškove (navesti koje zbog procesa čišćenja proračuna), nije dokazana nužnost tražene opreme kroz obračun amortizacije; NAPOMENA evaluatorima: Projekt ne bi trebalo ocjenjivati negativnom ocjenom zbog potrebe izbacivanja troškova ili dijela opreme (amortizacije), osim ako tim aktom svrha i smisao projekta više nije ispunjena. Projektne aktivnosti nisu provedive sa predviđenim proračunom! |

Ukoliko se u ovom dijelu utvrdi da se ne radi o PoC projektu već o razvoju takva ocjena će se bilježiti **pod Kriterij br.1 Procjena stupnja inovativnosti i tehnološki rizik.**

### 3.2.8. Kriteriji Poslovno - financijske evaluacije

Poslovno financijska evaluacija se u pravilu radi unutar kuće HAMAG-BICRO, radi je poslovno financijski evaluator (PFE). PFE evaluira projekte s odgovorima DA/NE prema sljedećim kriterijima:

1. **Gubitak i bonitet**
2. **Proračunska usklađenost i prihvatljivost troškova**

Kriteriji poslovno - financijske evaluacije za fizičke osobe i poduzetnike

| **KRITERIJI POSLOVNO-FINANCIJSKE EVALUACIJE** | | |
| --- | --- | --- |
| **Br.** | **Kriterij** | **Definicija izvrsnog projekta** |
| **KRITERIJ 1** | **GUBITAK I BONITET** (ocjenjuje PFE evaluator) | * Natjecatelj predaje potpisanu izjavu u kojoj se obvezuje osigurati vlastita sredstva (u iznosu) za sufinanciranje predloženog projekta. * Ukoliko natjecatelj u trenutku poslovno-financijske evaluacije ima utvrđen gubitak ispod razine kapitala:   + Natjecatelj/ poduzeće - prije potpisa ugovora natjecatelj treba sanirati gubitak u vidu dokapitalizacije (uplatom, knjiženjem i provedbom kroz trgovački sud). Kao dokaz prihvatljiva je potvrda sa Trgovačkog suda da je dokumentacija predana i kopija uplatnice (potvrda o uplati, u roku od 10 kalendarskih dana od dana zaprimanja obavijesti o uvjetnom prihvaćanju projekta);   + Natjecatelj/ fizička osoba - prije potpisa ugovora natjecatelj je dužan osnovati poduzeće. * Analiza boniteta govori da bi natjecatelj (mogao imati /neće imati) problema sa financiranjem vlastitog udjela u projektu i informativnog je karaktera. Ne utječe na moguću ocjenu NE iz ovog kriterija. |
| **KRITERIJ 2** | **PRORAČUNSKA USKLAĐENOST I PRIHVATLJIVOST TROŠKOVA**  (ocjenjuje PFE evaluator) | * Sufinancira se max. 70 % ukupne vrijednosti projekta za fizičke osobe i mala poduzeća i max 60 % ukupne vrijednosti projekta za srednja poduzeća; * HAMAG-BICRO sufinancira projekt do maksimalnog iznosa 500.000,00 HRK; * Troškovi bruto II plaća * Troškovi vanjskih usluga i konzultanata (Troškovi procjene tržišnog potencijala, Troškovi provjere i zaštite intelektualnog vlasništva, Izrada studije ili plana za komercijalizaciju, Podugovaranje). gornja granica naknade po čovjek/danu (engl. Man/Days) iznosi 280 EUR ili 35 EUR/sat u kunskoj protuvrijednosti; * Troškovi opreme do 50% iznosa koji se dodjeljuje iz programa PoC (HAMAG-BICRO) (veća od 3.500 HRK); * Troškovi materijala i sitnog inventara (manji od 3.500 HRK); * Ostali troškovi do 50.000 kn (putovanja, norme, standardi); * Administrativni i nepredvidivi troškovi do 5% iznosa koji se dodjeljuje iz programa PoC (HAMAG-BICRO); * Dodatne aktivnosti na projektu do max 10% iznosa koji se dodjeljuje iz programa PoC; * Poštovani su prihvatljivi (eligible) i neprihvatljivi (non-eligible) troškovi programa;   Svaki trošak u proračunu u neto iznosu od 5.000,00 hrk ima analitičkom objašnjenje. Svi troškovi u proračunu veći od 50.000,00 hrk potkrepljeni su barem jednom službenom ponudom dobavljača (ponuda je numerirana). |

## 3.3. KONAČNI REZULTAT (FAZA 2)

### PRAG PRIHVATLJIVOSTI

Nakon završetka rasprave o pojedinom projektu i na temelju rezultata ocjena svakog pojedinog člana EO i PFE evaluatora, izračunava se za svaki kriterij PTTE i PFE evaluacije prosječna ocjena za svaki projekt. Konačna ocjena projekta sastoji se od zbroja ponderiranih prosječnih ocjena pojedinačnih kriterija PTTE. Konačni rezultati daju se na prijedlog 'za ili protiv financiranja' Upravi Agencije u obliku konačne rang liste projekata.

**Prag prihvatljivosti koji je potreban da neki projekt bude prihvatljiv za sufinanciranje** je 60 % od **ukupnog broja bodova.**

**Važna napomena:**

~~HAMAG-BICRO-vo~~ Sufinanciranje Projekta od strane Ministarstva ovisi o raspoloživosti proračunskih sredstava na temelju kojih HAMAG-BICRO stječe preduvjete za sufinanciranje Projekta, stoga će projekti za koje ne budu dostupna sredstva financiranja (usprkos tome što zadovoljavaju postavljeni prag) biti odbijeni odlukom Uprave Agencije (HAMAG-BICRO-a) o čemu će Natjecatelji biti pismeno obaviješteni.

**Rezultat pune evaluacije projekta PTTE i PFE može biti:**

* **POZITIVAN** - ukoliko su svi zadani kriteriji ocijenjeni s pozitivnom ocjenom ili pozitivnim odgovorom (DA) kod PFE i zadovoljavaju prag prihvatljivosti od **60 %.**
* **NEGATIVAN** – ukoliko je jedan od kriterija PTTE i PFE evaluacije ocijenjen s negativnom ocjenom (1) ili negativnim odgovorima (NE) kod PFE te ukoliko natjecatelj nije zadovoljio prag prolaznosti od **60 %.**
* **UVJETNO POZITIVAN** - ukoliko natjecatelj nije zadovoljio postavljene kriterije PFE tj. postoji jedna ili više negativnih ocjena, ali PFE evaluator smatra da je ocjena popravljiva, tada umjesto konačno negativne ocjene evaluator može ocjenu odrediti kao 'UVJETNO POZITIVNA' i navesti kriterij i upute za ispravak. To se događa iznimno u slučajevima kada PFE evaluator procijeni da je Natjecatelj slučajno izostavio neki podatak te bi dodatnim dokazom mogao dokazati opravdanost svojeg projekta, a prijedlog projekta je u velikoj mjeri u skladu s ciljevima Programa, EO i/ili PFE neće takav projekt a priori odbaciti, već će natjecatelja tražiti da u roku od max 10 kalendarskih dana od primitka obavijesti o 'uvjetno pozitivnoj' ocjeni dostavi dodatnu dokumentaciju. Ukoliko natjecatelj to ne učini u zadanom roku tada će HAMAG-BICRO takav projekt odbiti. Dakle, 'Uvjetno pozitivna' ocjena znači da je moguća korekcija prema uputama evaluatora, **ali ima za posljedicu negativnu ukupnu ocjenu** ako se ne dokumentira korekcija od strane Natjecatelja u zadanom roku.

SAŽETAK OCJENA I PONDERIRANJE – primjer izračuna kriterija poslovne tehničko - tehnološke evaluacije:

|  |  |  |  |  |  |  |  |
| --- | --- | --- | --- | --- | --- | --- | --- |
| **KRITERIJ** | **(1)**  **UDIO U**  **UKUPNOJ OCJENI** | **(2)**  **MAKSIMALNI PONDER** | **(3)**  **MAKSIMALNA OCJENA JEDINIČNOG KRITERIJ** | **(5)**  **PONDER (Max ponder/ 5 )** | **(6)**  **PROSJEČNA**  **OCJENA** | **(7)=(5)x(6)**  **PONDERIRANI BODOVI** | **(8)**  **KONAČNA**  **OCJENA** |
| **PTTE 1 - PROCJENA STUPNJA INOVATIVNOSTI I TEHNOLOŠKI RIZIK** | **1/2** | **200** | **5** | **40** | **4** | **160** | **160 / 200** |
| **PTTE 2 - PROCJENA TRŽIŠNOG POTENCIJALA** | **1/4** | **100** | **5** | **20** | **5** | **100** | **100/ 100** |
| **PTTE 3 - PROCJENA KVALITETE PROJEKTA** | **1/8** | **50** | **5** | **10** | **3** | **30** | **30 / 100** |
| **PTTE 4 - USKLAĐENOST PRORAČUNA (TROŠKOVA) I AKTIVNOSTI** | **1/8** | **50** | **5** | **10** | **4** | **40** | **40/100** |
| **UKUPNO** | **1** | **400** |  |  |  |  | **330/ 400**  **82,50%** |
| ***PF evaluacija:*** |  |  |  |  |  |  |  |
| **PFE 1 – GUBITAK I BONITET** | **DA/NE** | **n/a** | **Da/ne** | **n/a** | **n/a** | **n/a** | **Da/ne** |
| **PFE 2 –** **PRORAČUNSKA USKLAĐENOST I PRIHVATLJIVOST TROŠKOVA** | **n/a** | **Da/ne** | **n/a** | **n/a** | **n/a** | **Da/ne** |

U navedenoj tablici dan je primjer izračuna ocjena PTT evaluacije iz kojeg je vidljivo da je ukupan zbroj ocjena 330 od 400 što je 82,50% te je zadovoljen prag prihvatljivosti.

PF evaluacija ocjenjuje se s Da/Ne te samo odgovori Da znače pozitivnu ocjenu i prolaznost projekta.

Na temelju finalnog broja bodova izrađuje se konačna rang lista projekata predloženih za financiranje. Ukoliko dva ili više projekata imaju isti konačni broj bodova, rang se određuje prema većoj ocjeni iz kriterija broj 1 (Procjena stupnja inovativnosti i tehnološki rizika ) potom prema većoj ocjeni iz kriterija broj 2 (Procjena tržišnog potencijala), potom prema većoj ocjeni iz kriterija broj 3 (Procjena kvalitete projektne prijave), potom prema većoj ocjeni iz kriterija broj 4 (Usklađenost proračuna (troškova) i aktivnosti), te konačno prema vremenu predaje projektne prijave.

# 4. DONOŠENJE ODLUKE O PROJEKTIMA

Nakon završetka postupka pune evaluacije izrađuje se završna rang lista s preporukom za financiranje Upravi Agencije koja donosi Odluku o sufinanciranju projekata bespovratnim sredstvima iz Programa odnosno natjecatelju upućuje **Obavijest o rezultatima pune evaluacije** projekta.

Obzirom da se radi o kompetitivnom postupku, **Ponuda za sufinanciranje** projekta biti će upućena onim projektima koji postignu zadovoljavajući broj bodova u postupku pune evaluacije počevši od najvećeg do najmanjeg broja bodova, sve do skorištenja sredstava koja su nam na raspolaganju za tu svrhu.

## 4.1. Ponuda za sufinanciranje projekta

* + 1. ***Ponuda za sufinanciranje projekta gospodarskim subjektima***

Ponuda za sufinanciranje projekta iz Programa je dokument koji ima težinu Odluke o sufinanciranju i potpisuju ga odgovorne osobe HAMAG-BICRO-a.

Ponuda sadrži iznos bespovratnih sredstava koji HAMAG-BICRO nudi natjecatelju, što znači da HAMAG-BICRO može umanjiti predloženi proračun projekta ukoliko tijekom pune evaluacije uoči neprihvatljiv ili nepotreban trošak te pogrešan zbroj stavki.

Ponuda sadrži datum početka i datum završetka projekta, proračun i provedbeni plan projekta. Ponuda se šalje potpisana i skenirana elektronskom poštom odabranom Prepoznatom centru.

Za prihvaćanje Ponude Natjecatelju se daje rok od 10 radnih dana od dostave Ponude. Nakon prihvaćanja Ponude Natjecatelju se šalje Ugovor o sufinanciranju. Ponuda i prijedlog Ugovora mogu se poslati i istovremeno, osim kod onih prijavtitelja koji se prijavljuju kao fizičke osobe te se Ugovor ne može pripremiti dok se ne osnuje trgovačko društvo.

## 4.2. Obavijest o ne prihvaćanju projekta za sufinanciranje

Svim onim projektima koji nisu odabrani za sufinanciranje biti će upućena **Obavijest o ne prihvaćanju** projekta za sufinanciranje iz Programa s obrazloženjem u kojem se opisuju razlozi zbog kojih projekt nije prihvaćen.

### 4.2.1. Žalbeni postupak

Na Obavijest o ne prihvaćanju projekta za sufinanciranje natjecatelj ima pravo žalbe u roku od 14 dana od dana zaprimanja Obavijesti.

Žalba mora sadržavati razloge zbog kojih se podnosi, a koji su vezani uz proceduralne propuste Obavijest o ne prihvaćanju projekta za sufinanciranje ne može se pobijati zbog izbora evaluatora i/ili ocjena evaluatora.

Žalba ne odgađa izvršenje Obavijesti o ne prihvaćanju projekta za sufinanciranje.

Žalba se podnosi na važeću adresu Hrvatska agencija za malo gospodarstvo, inovacije i investicije HAMAG-BICRO s naznakom „za Žalbenu komisiju - PoC“. Žalbena komisija sastoji se od tri člana koje imenuje Uprava HAMAG BICRO-a svojom odlukom. Žalba se rješava najkasnije u roku od 60 dana od dana primitka iste.

# 5. UGOVARANJE I OPĆI UVJETI

***5.1.1. Gospodarski subjekti***

Sklapanjem Ugovora o sufinanciranju natjecatelj stječe status Korisnika. Ugovor se sklapa između HAMAG-BICRO-a, Ministarstvo gospodarstva, poduzetništva i obrta, Prepoznatog centra i Korisnika

Dokumentacija koju je potrebno dostaviti uz Ugovor:

\* Obrazac 2 PAPP (ukoliko je prvobitni iz prijave ispravljan)

\* Solemniziranu bianko zadužnicu ~~s iznosom ne manjim od iznosa dodijeljenog iz programa PoC8.~~

\* Potpisanu Ponudu za sufinanciranje.

Korisnik svu dokumentaciju dostavlja Prepoznatom centru, koji kompletiranu dokumentaciju dostavlja u HAMAG-BICRO poštom ili dostavom.

**Napomena : 1. Ugovor, Solemnizirana zadužnica i Ponuda za sufinanciranje se dostavlja poštom ili dostavom, a njihovi skenovi se šalju elektronskom poštom.**

**2. Obrazac 2 PAPP se šaljem putem elektroničke pošte a) skeniran** **potpisan i b) u čitljivom Excell formatu.**

## 5.1.2 Fizičke osobe

* Natjecatelj elektronskom poštom šalje u PC i u HAMAG-BICRO skenirane dokumente:

a) prihvaćenu Ponudu o sufinanciranju i

b) potvrdu o početku registracije gospodarskog subjekta.

* Prepoznati centar Korisniku šalje Obrazac 4 Upravljanje projektom.

Kada natjecatelj pribavi sve potrebne podatke (registracija firme, banka, žiro-račun), ispunjeni i potpisani Obrazac 4 elektronskom poštom dostavlja PC-u i HAMAG-BICRO-u. HAMAG-BICRO priprema Ugovor i šalje ga elektronskom poštom PC-u. Dokumentacija koju je potrebno dostaviti uz Ugovor:

\* Obrazac 2 PAPP (ukoliko je prvobitni iz prijave ispravljan).

\* Solemniziranu bianko zadužnicu ~~s iznosom ne manjim od iznosa dodijeljenog iz programa PoC8.~~

\* Potpisanu Ponudu za sufinanciranje.

Korisnik svu dokumentaciju dostavlja Prepoznatom centru, koji kompletiranu dokumentaciju dostavlja u HAMAG-BICRO poštom ili dostavom.

**Napomena : 1. Ugovor, Solemnizirana zadužnica i Ponuda za sufinanciranje se dostavlja poštom ili dostavom, a njihovi skenovi se šalju elektronskom poštom.**

**2. Obrazac 2 PAPP se šaljem putem elektroničke pošte a) skeniran** **potpisan i b) u čitljivom Excell**

## 5.2. Uvjeti koji moraju biti ispunjeni prije plaćanja

1. HAMAG-BICRO-u je dostavljena solemnizirana bjanko zadužnica na iznos dodijeljenih sredstava iz Programa PoC .
2. HAMAG-BICRO-u su dostavljeni dodatni podaci, ukoliko je zatraženo, nužni za pripremu ugovora i/ili provedbu projekta u roku koji je propisan u dostavljenoj obavijesti natjecatelju.
3. HAMAG-BICRO je zaprimio potpisan i ovjeren primjerak Ugovora od svih potpisnih strana.
4. Osigurana su financijska sredstva za provedbu ugovorenih projekata.

## 5.3. Opći uvjeti financiranja

1. Bespovratna sredstva se dodjeljuju Korisniku uz uvjet da Korisnik provodi   
   Projekt kao što je definirano u Ponudi za sufinanciranje Projekta i Prijavi.
2. Sredstva financiranja će biti jednaka ili manja od “Iznosa dodijeljenih sredstava financiranja Projekta“, pod uvjetom da su troškovi nastali nakon datuma početka Projekta pa sve do datuma završetka Projekta.
3. Korisnik je obvezan zadržati sve račune, vaučere i ostalu projektnu dokumentaciju sukladno zakonski određenim rokovima za čuvanje poslovne dokumentacije. Predstavnik HAMAG-BICRO-a i/ili Prepoznatog centra ima pravo u bilo koje vrijeme, uz odgovarajuću obavijest, pregledati i zatražiti kopije istih.
4. Korisnik se obvezuje dostaviti Prepoznatom centru kopije bilo kojeg poslovnog plana ili analize proizvedene u sklopu Projekta ili kao rezultat sredstva financiranja, u roku od mjesec dana od završetka Projekta ili nakon što su takvi dokumenti proizvedeni, ovisno o tome što je prije.
5. Ukoliko uspješno provedeni Projekt rezultira poslovnim pothvatom, Korisnik će podatke o investitoru i iznos ulaganja obznaniti Prepoznatom centru u roku od mjesec dana od završetka takve transakcije.
6. Sredstva financiranja dodjeljuju se Korisniku i ne mogu biti pripisana ili na drugi način prenesena bez prethodne pismene suglasnosti HAMAG-BICRO-a i Ministarstva gospodarstva, poduzetništva i obrta.
7. Korisnik primljenim sredstvima od ~~HAMAG-BICRO-a~~ Ministarstva gospodarstva, poduzetništva i obrta može plaćati samo prihvatljive troškove i izdatke u skladu s ovim Priručnikom te s prihvaćenim proračunom Projekta u obrascu 2 PAPP.

## 5.4. Način isplate sredstava

Sredstva sufinanciranja za provedbu projekta isplaćivati će se Korisniku na sljedeći način:

1. **Prva isplata** – **u iznosu od 50%** **do 80%** ugovorenih sredstava iz Programa biti će izvršena na račun Korisnika nakon potpisa Ugovora o sufinanciranju projekta uz uvjet da su ispunjeni svi propisani uvjeti za početak financiranja.
2. **Druga isplata** –**preostalih** sredstava ugovorenih iz Programa biti će izvršena na račun Korisnika nakon dostave “Izvještaja na polovici provedbe projekta“ ukoliko je isti pozitivno ocjenjen od strane HAMAG-BICRO-a, **uz uvjet da je Korisnik iskoristio najmanje 50% ugovorenih vlastitih sredstava.**

## 5.5. PRENAMJENA UGOVORENOG PRORAČUNA

Proračun projekta definiran je u Obrascu 2 PAPP projekta te čini sastavni dio Ugovora o sufinanciranju projekta u Programu.

Korisnik ima pravo zatražiti prenamjenu sredstva financiranja u okviru ugovorenog proračuna.

1. Za preraspodjelu između grupa troškova, do 20% ukupne vrijednosti projekta, nije potrebna suglasnost HAMAG-BICRO-a.

* Korisnik treba dostaviti Izvještaj o projektu u kojem će pismeno izvijestiti Prepoznati centar o razlozima za nastalu prenamjenu
* Prepoznati centar će Korisniku potvrditi valjanost razloga za prenamjenu i o tome obavijestiti HAMAG-BICRO.

1. Za preraspodjelu između grupa troškova, u iznosu **iznad 20%** ukupne vrijednosti projekta Korisnik treba:

* Prepoznatom centru podnijeti pismeni Zahtjev za prenamjenu sredstva financiranja koji treba sadržavati:

obrazloženje odnosno razloge zbog kojih se traži prenamjena;

važeći Proračun (Obrazac 2 PAPP);

predloženi novi Proračun izmijenjen u skladu sa zahtjevima Korisnika; i

navod stavaka razlike s njihovim objašnjenjem.

* Nakon što Prepoznati centar primi potpuni Zahtjev za prenamjenu sredstva izrađuje pismeno mišljenje o zahtjevu Korisnika s preporukom u svezi odobravanja ili neodobravanja Zahtjeva i obrazloženja mišljenja za isto, koje zatim zajedno sa potpunim zahtjevom Korisnika šalje u HAMAG-BICRO.
* HAMAG-BICRO će izvršiti kontrolu Zahtjeva i donijeti pismeno rješenje o Zahtjevu.
* Zahtjev može biti:

(a) usvojen, u tom slučaju pristupit će se potpisivanju aneksa Ugovora koji će sadržavati izmijenjeni Proračun (Obrazac 2 PAPP), ili

(b) odbijen, u kojem slučaju će HAMAG-BICRO dati pismeno obrazloženje Prepoznatom centru i Korisniku o razlozima odbijanja.

Zahtjev za prenamjenu sredstva financiranja ne može se predati nakon isteka Projekta odnosno datuma koji je definiran kao završetak Projekta u stavku 6 (b), Ponude za sufinanciranje projekta, odnosno takvi zahtjevi neće biti uvaženi.

## 5.6. PRODULJENJE ROKA ZA ZAVRŠETAK PROJEKTA

Datum završetka projekta definiran je u Ponudi za sufinanciranje.

Korisnik ima pravo tražiti produljenje roka za završetak projekta, pri čemu treba podnijeti pismeni:

* Zahtjev s obrazloženjem zašto se traži produljenje i do kojeg roka. Zahtjev se podnosi Prepoznatom centru koji je zadužen za praćenje Projekta.
* Nakon što Prepoznati centar primi potpuni Zahtjev za produljenjem roka završetka Projekta izrađuje pismeno mišljenje o zahtjevu Korisnika s preporukom u svezi odobravanja ili neodobravanja Zahtjeva i obrazloženja mišljenja za isto, koje zatim zajedno sa potpunim zahtjevom Korisnika šalje u HAMAG-BICRO.

HAMAG-BICRO će izvršiti kontrolu Zahtjeva i donijeti pismeno rješenje o Zahtjevu. Zahtjev može biti:

1. usvojen, u tom slučaju pristupit će se potpisivanju aneksa Ugovora ili
2. odbijen, u kojem slučaju će HAMAG-BICRO dati pismeno obrazloženje Prepoznatom centru i Korisniku o razlozima odbijanja.

Zahtjev za produljenje roka završetka Projekta ne može se predati nakon isteka Projekta odnosno datuma koji je definiran kao završetak Projekta u stavku 6 (b), Ponude za sufinanciranje projekta, odnosno takvi zahtjevi neće biti uvaženi.

## 5.7. OGRANIČENJE ODGOVORNOSTI

* 1. HAMAG-BICRO, Ministarstvo gospodarstva, poduzetništva i obrta niti Prepoznati centar ne prihvaćaju odgovornost, financijsku ili drugu, i neće biti odgovorni za izdatke (ili obveze koje proizlaze iz takvih izdataka) ili obveze koja proizlaze iz Projekta ili aktivnosti koje su financirane bespovratnim sredstvima, osim onih posebno navedenim u Ponudi za sufinanciranje Projekta.
  2. Bez obzira na ostale odredbe, Ministarstvo gospodarstva, poduzetništva i obrta i HAMAG-BICRO nisu ovlašteni niti odgovorni isplatiti Korisniku bilo koji iznos koji prelazi dodijeljeni iznos sredstava financiranja specificiran u Ponudi za sufinanciranje Projekta. HAMAG-BICRO, Ministarstvo gospodarstva, poduzetništva i obrta niti Prepoznati centar neće biti odgovorni i neće obeštetiti Korisnika ili bilo koje druge osobe (uključujući zaposlenike, studente i kooperante) za bilo koji zahtjev za naknadu ili drugo potraživanje (pod bilo kojim zakonom, propisom ili drugim pravom) za koje Korisnik može biti odgovoran kao poslodavac, naručitelj ili kupac.

## 5.8. IMOVINA

### 5.8.1. Definicija

"Imovina" označava osnovno sredstvo čija je vrijednost na datum Ponude za sufinanciranje Projekta (ili datum stjecanja, ako se stjecanje financira sredstvima financiranja) najmanje 3.500,00 (slovima: tritisućepetsto) kuna i čiji trošak ili vrijednost je sastavni dio Proračuna (Obrazac 2 PAPP).

### 5.8.2. Popis Imovine

Korisnik je obvezan uspostaviti i održavati popis Imovine. Popis mora sadržavati slijedeće podatke:

* Datum stjecanja;
* Opis Imovine;
* Cijena koju je platio za stjecanje Imovine neto od nadoknadivog PDV-a;
* Iznos sredstava financiranja primljenih u vezi s Imovinom;
* Lokacija Imovine;
* Serijski ili identifikacijski broj;
* Vlasništvo nad Imovinom (gdje je relevantno);
* Datum i primitak (bez PDV-a) povezano s raspolaganjem (npr. prodajom) Imovine.

### 5.8.3. Promjena korištenja Imovine

Korisnik neće koristiti Imovinu za bilo koju svrhu, osim za uporabu naznačenu u Prijavi, za vrijeme trajanja Projekta i tijekom razdoblja koje završava godinu dana nakon konačnog plaćanja prema Ponudi za sufinanciranje Projekta.

### 5.8.4. Prodaja Imovine

1. Korisnik neće iz interesa raspolagati Imovinom, osim interesa naznačenog u Prijavi, za vrijeme trajanja Projekta tijekom razdoblja koje istječe jednu godina nakon konačne isplate sredstava financiranja, bez prethodne pismene suglasnosti HAMAG-BICRO-a. Ako HAMAG-BICRO da pristanak za raspolaganje imovinom, takav pristanak može biti uvjetovan zadovoljavanjem određenih uvjeta.
2. Ukoliko Korisnik bude raspolagao iz interesa Imovinom, bez prethodne pisane suglasnosti HAMAG-BICRO-a, prihode od prodaje (ograničeno na ukupni iznos dodijeljenih sredstava financiranja iz Ponude za sufinanciranje Projekta) će odmah uplatiti u korist ~~HAMAG-BICRO-a~~ Ministarstva gospodarstva, poduzetništva i obrta , u suprotnom će taj iznos biti tretiran kao ugovorni dug.
3. Korisnik se obvezuje u izvještajima izvijestiti o raspolaganju Imovinom ili bilo kojoj namjeri raspolaganja Imovinom.

## 5.9. NABAVA

**PoC**  korisniciprovoditi će nabavu roba i usluga na slijedći način:

1. Za nabavu ukupne procjenjene vrijednosti do (uključujući i) 150.000,00 kuna bez PDV-a korisnik odabire gospodarskog subjekta sposobnog za izvršenje predmeta nabave.

Korisnik slobodno bira između sklapanja ugovora o nabavi ili izdavanja narudžbenice.

2. Za nabavu ukupne procjenjene vrijednosti veće od 150.000,00 kuna bez PDV-a, korisnik treba prikupiti najmanje 3 ponude od onih gospodarskih subjekata koji su sposobni izvršiti predmet nabave.

1. Posebni slučajevi:

Ako ne postoji mogućnost prikupljanja više ponuda na tržištu jer je predmet nabave isključivo vezan uz određeni gospodarski subjekt koji ga jedini može isporučiti (zbog tehničkih razloga, primjerice međuoperabilnosti i/ili nadogradnje postojećeg sustava ili razloga koji se odnose na zaštitu posebnih ili isključivih prava pri čemu Korisnik mora detaljno obrazložiti razloge i okolnosti te odluku potkrijepiti odgovarjućim dokazom.

1. Nabava koja nije prihvatljiva za finaciranje iz programa:

* Robe i usluge ugovorene između Korisnika i njegove podružnice ili povezanih društava
* Rabljena roba (dobavljač treba jamčiti da je roba nova i nekorištena)

# 6. IZVJEŠTAVANJE

Za praćenje i nadzor nad provedbom Projekta (monitoring), kao i za kontrolu namjenskog trošenja sredstava financiranja, zaduženi su Prepoznati centar i HAMAG-BICRO.

Korisnik je suglasan i prihvaća da je Projekt predmet praćenja i provjere iz Ponude za sufinanciranje Projekta i Korisnik će uvijek surađivati i pomagati bilo koju vrstu praćenja projekta i njegovih učinaka, provjere i/ili revizije te odmah pružiti sve informacije koje mogu biti zatražene tijekom ili kao posljedica takvog praćenja, provjere i/ili revizije.

## 6.1. IZVJEŠTAVANJE KORISNIKA

Sklapanjem Ugovora o sufinanciranju Korisnik se obvezuje izvještavati Prepoznati centar o rezultatima provedbe projekta na propisanim obrascima HAMAG-BICRO-a tijekom ugovorenog razdoblja trajanja projekta. Korisnik će Prepoznati centar i HAMAG-BICRO obavještavati putem 1. Izvještaja na polovici projekta i 2. Završnog izvještaja te na svaki zahtjev Prepoznatog centra ili HAMAG-BICRO-a.

1. **Izvještaj za prvu polovicu provedbe projekta**

Korisnik je dužan dostaviti Prepoznatom centru ispunjen obrazac „Obrazac A\_ Izvještaj na polovici projekta PoC8“. Ovaj izvještaj o provedbi projekta Korisnik dostavlja u Prepoznati centar u roku od 15 kalendarskih dana nakon završetka prve polovice trajanja projekta (npr. ukoliko projekt traje 12 mjeseci korisnik je u obvezi dostaviti ispunjen obrazac B. nakon 6 mjeseci provedbe projekta, u slučaju da projekt traje npr. 8 mjeseci tada je korisnik obvezan ispunjen obrazac Izvještaj dostaviti nakon 4 mjeseca provedbe projekta). Ukoliko projekt traje 9 mjeseci tada se za prvu polovicu projekta uzima veći broj mjeseci tj. 5 mjeseci te je izvještaj potrebno dostaviti 15 dana nakon proteka 5 mjeseci.

Prepoznati centar ima rok od 15 dana da od zaprimanja Korisnikovog izvještaja kompletiran obrazac pošalje u HAMAG-BICRO.

Korisnikovo Izvještaj o projektu u prvoj polovici provedbe treba sadržavati :

* sažetak ili kratki tijek Projekta;
* pregled ciljeva i opis rezultata postignutih tijekom prve polovice trajanja Projekta;
* detaljno pojašnjenje kako su prevladane eventualne prepreke; opis daljnjih koraka (gdje i kako) će se Projekt i/ili njegovi rezultati nastaviti u budućnosti
* kopije računa (faktura) temeljem kojih su ostvareni troškovi nabavke roba i usluga u drugoj polovici provedbe projekta a čija je pojedinačna neto vrijednost veća od 10.000 HRK. Za nabavku robe i usluga čija je neto vrijednost veća od 50.000 HRK potrebno je najmanje 2 valjane ponude. Računi priloženi u svrhu isplate moraju biti datirani nakon datuma početka Projekta i za robe i usluge kupljene ili obavljene na ili nakon datuma početka Projekta.
* Kratako izvješće o provedbi nabave prema planu nabave i revidirani plan nabave ukoliko je bilo kakvih promjena

U slučaju da Korisnik ne dostavi izvještaj u propisanom roku HAMAG-BICRO ima pravo od Korisnika zahtijevati povrat cijelog ili dijela već isplaćenih sredstava financiranja.

HAMAG-BICRO može angažirati vanjskog stručnjaka za provjeru polugodišnjeg izvještaja.

1. **Završni izvještaj**

Korisnik je obvezan Prepoznatom centru dostaviti ispunjen obrazac „Obrazac B\_ Izvještaj Završno PoC8“. Ovaj izvještaj o provedbi projekta Korisnik dostavlja u Prepoznati centar u roku od 15 dana nakon završetka projekta, a Prepoznati centar ima rok od 15 dana od zaprimanja da kompletirani izvještaj pošalje u HAMAG-BICRO.

Korisnikov Završni izvještaj o projektu treba sadržavati:

* sažetak ili kratki tijek Projekta;
* pregled ciljeva i opis rezultata postignutih za vrijeme trajanja Projekta;
* detaljno pojašnjenje kako su prevladane eventualne prepreke; opis daljnjih koraka (gdje i kako) će se Projekt i/ili njegovi rezultati nastaviti u budućnosti
* kopije računa (faktura) temeljem kojih su ostvareni troškovi nabavke roba i usluga u drugoj polovici provedbe projekta a čija je pojedinačna neto vrijednost veća od 10.000 HRK. Za nabavku robe i usluga čija je neto vrijednost veća od 50.000 HRK potrebno je najmanje 2 valjane ponude. Računi priloženi u svrhu isplate moraju biti datirani nakon datuma početka Projekta i za robe i usluge kupljene ili obavljene na ili nakon datuma početka Projekta.

U slučaju da Korisnik ne dostavi izvještaj u propisanom roku HAMAG-BICRO može uskratiti sredstva financiranja Korisniku te zahtijevati od Korisnika povrat cijelog ili dijela već isplaćenih sredstava financiranja. Ukoliko je potrebno Prepoznati centar će Korisniku pomoći u izradi Završnog izvještaja.

Korisnik treba uz Završni izvještaj HAMAG-BICRO-u **dostaviti dokaz rezultata projekta (slika, film, demonstracija i prezentacija sl.) te popunjen „****Obrazac\_TPK\_završno mišljenje\_PoC8““.** U slučaju da Korisnik ne postupi u skladu s ovim i prethodnim stavkom u roku od 15 kalendarskih dana od primitka obavijesti da je takav izvještaj potrebno sastaviti, HAMAG-BICRO može uskratiti sredstva financiranja Korisniku te zahtijevati od Korisnika povrat cijelog ili dijela već isplaćenih sredstava financiranja.

Nepodnošenje izvještaja od strane Korisnika može uzrokovati da HAMAG-BICRO, odbije isplatu svih ili dijela sredstava financiranja, da zatraži povrat cijelog ili dijela već isplaćenih sredstava financiranja i/ili da raskine postojeći Ugovor o sufinanciranju bespovratnih sredstava iz Programa.

Korisnik se obvezuje dostaviti Prepoznatom centru kratki izvještaj (ispunjenu anketni obrazac) u   
dogovorenom formatu, na godišnjoj razini, kada to HAMAG-BICRO zatraži.

Ukoliko su kao rezultat uspješno provedenog Projekta stvorena nova radna mjesta ili je Projekt pomogao očuvati radna mjesta, Korisnik se obvezuje dostaviti podatke o takvom radnom mjestu (kao što su - naziv, ugovor, očekivano trajanje, datum zapošljavanja) potpisan od strane poslodavca, kojim poslodavac potvrđuje da je novo radno mjesto ili očuvanje radnog mjesta rezultat Projekta.

## 6.2. IZVJEŠTAVANJE PREPOZNATOG CENTRA

Prepoznati centar odabran za provedbu Projekta zadužen je i za praćenje napretka projekta.

Prepoznati centar na zahtjev HAMAG-BICRO-a dostavlja Ocjenu o napretku projekta na propisanom Obrascu „Ocjena o napretku projekta“.

Prepoznati centar treba biti u kontaktu s Korisnikom i obavijestiti HAMAG-BICRO o saznanju:

* bilo kakvih nepravilnosti u provođenju Projekta od strane Korisnika;
* nemogućnosti dovršetka Projekta;
* Korisnikovog odustanka od realizacije projekta.

Korisnik bespovratnih sredstava zajedno s Prepoznatim centrom zaduženim za praćenje projekta, sastavlja Izvještaj o provedbi projekta u kojima izvještava o rezultatima projekta i daje pregled sljedećih akcija koje je potrebno poduzeti u daljnjem razvoju projekta.

U slučaju da izvještaji o provedbi projekta ne budu zaprimljeni od Korisnika u propisanim rokovima HAMAG-BICRO će tražiti potpuni ili djelomični povrat prethodno uplaćenih sredstava.

Također, u slučaju da Korisnik nije u mogućnosti dovršiti Projekt, kao što je navedeno, obvezan je podnijeti Završni izvještaj o projektu pravdajući sve troškove Projekta koji su nastali tijekom provedbe Projekta. U slučaju da takav završni izvještaj nije primljen u roku od 3 (slovima: tri) mjeseca nakon završetka projekta, HAMAG-BICRO će zatražiti povrat čitavih ili dijela već uplaćenih sredstava financiranja.

Prepoznati centar ovjerava Izvještaje o projektu i dostavlja ga u HAMAG-BICRO.

Prepoznati centar treba biti u kontaktu s Korisnikom te posjetiti natjecatelja u svrhu kontrole tzv. spot check, ukoliko procjeni da je to neophodno.

## 6.3. NEMOGUĆNOST DOVRŠENJA PROJEKTA

Ukoliko Korisnik utvrdi da, iz opravdanih razloga, nije u mogućnosti dovršiti Projekt o tome mora odmah obavijestiti Prepoznati centar koji obavještava HAMAG-BICRO.

U nemogućnosti dovršenja Projekta Korisnik mora napraviti Završni izvještaj na propisanom Obrascu uz obrazloženje zbog čega nije u mogućnosti dovršiti Projekt i pravdajući sve troškove koji su nastali tijekom provedbe projekta. Takav izvještaj Prepoznati centar mora potvrditi odnosno potpisati i proslijediti u HAMAG-BICRO.

U slučaju da takav završni izvještaj nije primljen od Korisnika u roku od 3 (slovima: tri) mjeseca nakon datuma završetka projekta, HAMAG-BICRO će zatražiti povrat čitavih ili dijela već uplaćenih sredstava financiranja.

Korisniku će se uputiti Odluka o raskidu Ugovora o sufinanciranju.

## 6.4. ODUSTANAK OD REALIZACIJE PROJEKTA

Korisnik ima pravo u bilo kojem trenutku odustati od realizacije projekta te će o tome pismeno obavijestiti Prepoznati centar uz davanje obrazloženja. Prepoznati centar i HAMAG-BICRO razmotriti će Korisnikov zahtjev i obrazloženje te od Korisnika zatražiti „Obrazac B\_ Izvještaj Završno PoC8“ i „Obrazac\_TPK\_završno mišljenje\_PoC8“.

U slučaju da takav završni izvještaj nije primljen od Korisnika u roku od 3 (slovima: tri) mjeseca nakon obavijesti o odustanku Prepoznatom centru, HAMAG-BICRO će zatražiti povrat čitavih ili dijela već uplaćenih sredstava financiranja.

Korisniku će se uputiti Odluka o raskidu Ugovora o sufinanciranju.

# 7. ODSTUPANJA, POVLAČENJE I POVRAT SREDSTAVA

1. Odredbe ovog poglavlja 7. ostaju na snazi:
2. Prije datuma početka Projekta;
3. Za vrijeme trajanja Projekta; te
4. Nakon što je Projekt završen.
5. Ponuda za sufinanciranje Projekta može se povući, plaćanje sredstava financiranja može biti umanjeno ili uskraćeno Korisniku, ili se od Korisnika može zatražiti povrat cijelog ili dijela isplaćenih sredstava financiranja, ukoliko HAMAG-BICRO tako pismeno prethodno obavijesti Korisnika, u slučaju da:
6. se ustvrdi da je bilo koji podatak naveden u Prijavi ili izvještaju o Projektu neistinit;
7. je Projekt izmijenjen bez prethodne pisane suglasnosti HAMAG-BICRO-a na izmjene;
8. je rad na Projektu prestao na više od 3 mjeseca, bez prethodnog dogovora s   
   HAMAG-BICRO-om;
9. prihvatljivi troškovi Projekta padnu na razinu koja bi rezultirala da ukupna vrijednost dodijeljenih sredstava financiranja bude ispod minimalno određene vrijednosti projekta u Javnom pozivu;
10. HAMAG-BICRO opravdano smatra da:
11. postoji neopravdano odgađanje početka rada na Projektu;
12. je budućnost Projekta ugrožena;
13. je napredak prema dovršetku Projekta nezadovoljavajući;
14. dođe do promjene u suštini ili opsegu Projekta koje je po mišljenju   
    HAMAG-BICRO-a znatno i na koje nije dao prethodnu pisanu suglasnost;
15. Projekt nije završen u ugovorenom roku.;
16. su troškovi bilo koje Imovine uključeni u prihvatljivim troškovima Projekta, ali da Imovina nije bila korištena u svrhu Projekta;
17. u razdoblju koje započinje na datum početka i završava na datum završetka Projekta:

* dođe do promjene ovlaštene osobe Korisnika, bez da je Korisnik prethodno o tome obavijestio HAMAG-BICRO;
* dođe do promijene pravnog statusa Korisnika, na način da
* se vodi kazneni postupak protiv Korisnika, protiv neke od osoba koje vode poslove Korisnika ili kojima je povjereno obavljanje poslova iz područja ostvarivanja projekta, ili protiv druge osobe koja je po prosudbi HAMAG-BICRO-a važna za ostvarivanje projekta, ili ako je neka od spomenutih osoba pravomoćno osuđena zbog počinjenog kaznenog djela a još nije izdržala kaznu zatvora na koju je osuđena, odnosno ako potencijalni natjecatelj još nije platio novčanu kaznu na koju je osuđen.

1. je utvrđeno da je preplaćen bilo koji iznos sredstava financiranja izvan Obrasca 2 PAPP, a koji nije u skladu sa ovim Priručnikom
2. da se utvrdi da je Korisnik već primio neku drugu novčanu potporu za provedbu istih aktivnosti; u razdoblju trajanja Projekta (od datuma početka do datuma kada je konačna isplata izvršena),
3. Korisnik ne poštuje ili se utvrdi da nisu ispunjeni bilo koji od uvjeta iz Ponude za sufinanciranje Projekta ili odredbi iz ovog Priručnika.
4. Korisnik je dužan obavijestiti HAMAG-BICRO odmah u pisanom obliku o pojavi bilo kojeg događaja iz poglavlja a. ili ako Korisnik ima razloga vjerovati da postoji vjerojatnost da se dogodi.
5. HAMAG-BICRO može umanjiti, uskratiti i/ili tražiti povrat sredstava financiranja od Korisnika, ako je to dužan učiniti kao rezultat odluke nadležnih organa ili tijela Republike Hrvatske.
6. U slučaju da je projekt uspješno završen prije datuma određenog kao završetak Projekta u Ponudi za sufinanciranje Projekta, HAMAG-BICRO može izmijeniti ponudu (ali nije to dužan učiniti), da bi odražavala raniji završetak Projekta i osigurati da Korisnik konačni zahtjev za isplatu preda ne više od 30 kalendarskih dana od datuma kada je projekt zapravo bio dovršen.
7. Tijekom razdoblja koje započinje od datuma Ponude za sufinanciranje Projekta i završava 3 godine nakon datuma kada je konačna uplata sredstava financiranja uplaćena Korisniku, Korisnik se obvezuje da će poduzeti sve razumne korake kako bi se rezultati Projekta iskoristili u komercijalne svrhe. Ukoliko HAMAG-BICRO smatra primjerenim, Korisnik i Prepoznati centar će surađivati s HAMAG-BICRO-om u pronalaženju alternativnih osoba koje bi dovršile Projekt ili iskoristile rezultate Projekta u komercijalne svrhe, uz adekvatnu naknadu za Korisnika.

# 8. MONITORING

Svaki Korisnikov izvještaj o projektu podliježe kontroli koja se vrši unutar HAMAG-BICRO-a. Osoba zadužena za monitoring zaprima izvještaj o projektu s pripadajućom dokumentacijom te vrši kontrolu:

* svih računa te ih uspoređuje s ugovorenim proračunom,
* datuma na računima koji moraju biti u razdoblju nakon datuma početka i do datuma završetka projekta,
* financijskog stanja projekta,
* namjenski utrošenih sredstava,
* valjanog postupka nabave

Osoba zadužena za monitoring sastavlja Izvještaj o monitoringu i upućuje ga HAMAG-BICRO Sektoru za podršku inovacija, istraživanja i razvoja te Ministarstvu gospodarstva, poduzetništva i obrta.

## 8.1. NEGATIVAN ISHOD MONITORINGA

Ukoliko je izvještaj o monitoringu negativan HAMAG-BICRO o tome obavještava Prepoznati centar i Korisnika te traži dodatna pojašnjenja i/ili dokumentaciju. U slučaju otkrivanja nenamjenskog trošenja sredstava od Korisnika će se tražiti povrat uplaćenih sredstava iz Programa.

## 8.2. POZITIVAN ISHOD MONITORINGA

Ukoliko je izvještaj o monitoringu pozitivan i Korisnik je dostavio dokaze o rezultatima provjere inovativnog koncepta, HAMAG-BICRO o tome obavještava Prepoznati centar i Korisnika te Korisniku upućuje Obavijest o završetku projekta i POTVRDU o uspješno završenom projektu u Programu provjere inovativnog koncepta čime se projekt smatra završenim.

## 8.3. Poslovno-tehnološko mišljenje nakon završetka projekta

Svrha angažiranja poslovno-tehnološkog konzultanta (PTK) je da na osnovi završnog izvještaja i ostale projektne dokumentacije napravi poslovno-tehnološku procjenu projekta koja bi uključivala:

* Procjenu postignutih rezultata tehničko-tehnoloških aktivnosti
* Usporedbu planiranih aktivnosti i postignutih ciljeva
* Davanje stručnog mišljenja i ocjene na to da li je koncept dokazan i u kojoj mjeri
* Davanje savjeta i smjernica za daljnji razvoj i konačno mišljenje o projektu s obzirom na postignute rezultate.

Cilj angažiranja PTK je dobivanje stručne ocjene i mišljenja o projektu što bi korisnicima olakšalo daljnji razvoj i komercijalizaciju, a HAMAG-BICRO-u omogućio ocjenu tehnološke uspješnosti projekta.

PTK angažira HAMAG-BICRO iz baze evaluatora. ~~Troškovi navedenog konzultanta pokriti će se iz operativnih troškova STP II.~~

# 9. POVJERLJIVOST PODATAKA I PROMOCIJA

Povjerljive informacije odnosno poslovne tajne vezane uz Projekt, rad HAMAG-BICRO-a, Ministarstva ili Prepoznatog centra neće se iznositi, davati ili na bilo koji način učiniti dostupnim trećim osobama bez prethodnih suglasnosti, te će se s tim podacima raspolagati isključivo u svrhu provođenja projekta, osim za potrebe evaluacije učinaka programa. Poslovnom tajnom odnosno povjerljivom informacijom će se, između ostalog, smatrati sva dokumentacija i prepiska koju je bilo koja ugovorna strana označila oznakom “povjerljivo“ ili koja je po prirodi povjerljiva.

Prihvaćanjem Ponude za sufinanciranje, Korisnik odobrava javno priopćavanje sljedećih podataka: ime, sektor i lokaciju Korisnika, iznos traženog financiranja za Projekt, ukupnu vrijednost Projekta te kratak opis Projekta za javnu objavu.

Korisniku, njegovu zaposleniku, zastupniku ili savjetniku nije dopušteno javno objavljivati ili istupati u javnost kako je primio određeni iznos bespovratnih sredstva financiranja iz Programa dodjele državnih potpora za provjeru inovativnog koncepta (PoC) sve dok ne potiše Ugovor o sufinanciranju, osim ukoliko se o odgovarajućim pojedinostima javne objave ne usuglase obje ugovorne strane.

Nakon potpisa ugovora, Korisnik je dužan u svim priopćenjima za javnost, publikacijama, svojim web stranicama, promidžbenim materijalima, promotivnim aktivnostima, istupima u javnost i aktivnostima na društvenim mrežama koje provodi ili se provode u njegovo ime, a u svezi su s Projektom ili s bilo kojom aktivnosti razvijenom kao rezultat Projekta, objaviti primitak financijske potpore koju je primio od ~~HAMAG-BICRO-a~~ Ministarstva, koristeći rečenicu: <Projekt je sufinanciran sredstvima Ministarstva gospodarstva, poduzetništva i obrta posredstvom Hrvatske agencije za malo gospodarstvo, inovacije i investicije (HAMAG-BICRO) kroz program Provjere inovativnog koncepta (PoC)>.

HAMAG-BICRO će Korisniku u skladu sa svojim ugovornim obavezama pružiti informacije o dodijeli sredstava financiranja. Iste informacije mogu biti pružene Ministarstvu gospodarstva, poduzetništva i obrta, Ministarstvu financija i drugim tijelima Republike Hrvatske prema kojima HAMAG-BICRO ima obvezu izvještavanja o dodijeljenim bespovratnim sredstvima.

Korisnici se obavještavaju kako Hrvatska agencija za malo gospodarstvo, inovacije i investicije, Zagreb, Ksaver 208, OIB: 25609559342 (u daljnjem tekstu: Agencija) prikuplja, koristi i obrađuje Vaše osobne podatke kao i podatke trećih osoba (npr. zakonskih zastupnika, sudužnika, jamaca, zaposlenika i dr.) u svrhu obrade Vaše projektne prijave.

Agencija putem zaprimljene projektne prijave kao i u fizičkom obliku prikuplja, obrađuje i upotrebljava Vaše osobne podatke kao što su: identifikacijski podaci, kontakt podaci, financijski podaci, podaci o pokretnoj i nepokretnoj imovini te drugi osobni podaci koji su propisani aktima koji obvezuju Agenciju u svrhu obrade Vaše projektne prijave. Prikupljene podatke, Agencija obrađuje isključivo u svrhu za koju su isti dani te ista nije ovlaštena obrađivati podatke u bilo koju drugu svrhu osim ako za isto nije dana privola ili postoji zakonska osnova. Uz obvezu zadržavanja povjerljivosti, Agencija može dijeliti podatke sa Agencijama, javnim tijelima, sudovima, nadležnim ministarstvima, tijelima EU, tijelima koja provode reviziju kao i drugim pravnim subjektima u svrhu izvršavanja ugovornih i zakonskih obveza.

Podnošenjem projektne prijave suglasni ste s načinom prikupljanja i obrade Vaših osobnih podataka opisanim u ovoj Obavijesti.

Agencija Vaše osobne podatke prikuplja i obrađuje savjesno, zakonito i transparentno te brine o njihovoj točnosti, potpunosti i sigurnosti, a sve u skladu s organizacijskim i tehničkim mjerama.

Agencija navodi kako Vaše osobne podatke čuva sukladno rokovima propisanim zakonskim odredbama i internim aktima Agencije.

Agencija Vas ovim putem informira kako imate pravo na pristup svojim osobnim podacima, kao i pravo na njihov ispravak ili brisanje nakon što protekne propisan rok čuvanja istih. Svaki podnositelj projektne prijave ima pravo podnijeti prigovor Agenciji kao i nadzornom tijelu - Agenciji za zaštitu osobnih podataka, Martićeva ulica 14, 10000 Zagreb.

Napominje se kako prilikom prikupljanja, obrade i upotrebe osobnih podataka u svrhu provedbe djelatnosti Agencije nije potrebna privola podnositelja zahtjeva budući se predmetni osobni podaci prikupljaju na temelju čl. 6. st. 1. toč. b i c UREDBE (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Podaci za kontakt putem kojih podnositelj može ostvariti svoja prava:

Službenik za zaštitu podataka

Ksaver 208, 10000 Zagreb

Tel: +385 1 235 2679

E-mail: zastita.podataka@hamagbicro.hr

Obveza u odnosu na publicitet iz ovog poglavlja važiti će i nakon razdoblja financiranja Projekta.

# 10. ŠTO NAKON POTVRĐENE PROVJERE INOVATIVNOG KONCEPTA?

Nakon završetka financiranja u sklopu PoC programa i uspješne potvrde koncepta Korisnici nastavljaju razvoj inovativnog proizvoda, usluge ili tehnološkog rješenja te ulaze u fazu komercijalizacije.

U sklopu Operativnog programa Konkurentnost i kohezija 2014-2020 za daljnji razvoj inovativnih proizvoda i fazu komercijalizacije poduzetnicima će biti na raspolaganju sredstva u sklopu programa za postizanje sljedećih specifičnih ciljeva:

* **Prioritetna os 1 - Jačanje gospodarstva primjenom istraživanja i inovacija**

**Nadležnost: Ministarstvo gospodarstva, poduzetništva i obrta**

* Specifični cilj 1b1 Novi proizvodi i usluge kao rezultat djelatnosti istraživanja, razvoja i inovacija (IRI)
* **Prioritetna os 3 Poslovna konkurentnost**

**Nadležnost: Ministarstvo gospodarstva, poduzetništva i obrta**

* Specifični cilj 3a1 Bolji pristup financiranju za MSP–ove
* Specifični cilj 3a2 Omogućavanje povoljnog okruženja za razvoj poduzetništva
* Specifični cilj 3d1Poboljšani razvoj i rast MSP–ova na domaćem i stranim tržištima
* Specifični cilj 3d2 Povećana inovativnost MSP–ova

Natječaji za navedene mjere objavljuju se na stranici <http://www.strukturnifondovi.hr/naslovna> .

Relevantnost pojedinog programa ovisit će o fazi u kojoj se projekt nalazi nakon završetka programa provjere inovativnog koncepta kao i konkretnim potrebama i planovima tvrtke.

Privitak:

Tablica 1. Praćenje pokazatelja PoC8





1. <http://eur-lex.europa.eu/LexUriServ/LexUriServ.do?uri=COM:2012:0341:FIN:EN:PDF>  
   TRL 3: Eksperimentalno dokazivanje koncepta  
   TRL 4: Laboratorijska validacija tehnološkog koncepta [↑](#footnote-ref-1)
2. Narodne Novine broj 32/16 [↑](#footnote-ref-2)
3. Mikro i nano-elektronika, nanotehnologija, industrijska biotehnologija, napredni materijali, fotonika, napredne proizvodne tehnologije [↑](#footnote-ref-3)
4. Programska logika temlji se na metodologiji Zajedničkog Okvira za pokazatelje, publicirano u ožujku 2015. godine: *Measuring innovation policy accross Europe – Common Indicator Framework, Technopolis Group* [↑](#footnote-ref-4)